handerc’hañ | ur blog eo …\nArchives par mot-clé : handerc’hañ\nPublié le 31/03/2019 par Yann-Ber\nEn ti bras e vezemp degemeret a-wechoù gwechall gozh.\nUr wech em boa bet bod eno evit un nebeut devezhioù.\nN’edon ket degouezhet abaoe pell ma vin prederiet gant va sac’h dianket. Ret groñs e oa din e gaout.\nTreuziñ a raen ar sal vras e traoñ an ti bras, kollet e-mesk an dud hag o divizoù. Tud a anavezen, ha reoù all na anavezen ket, daoust m’ o doa holl neuz tud anavezet avat. Fiziout a raen enno.\nVa sac’h beajiñ. Ret e oa gwiriañ ne oa ket bet kollet, disoñjet, hogen renket moarvat er gambr bet miret evidon en ti bras.\nMankoù a oa alies gant va spered. Tammoù bras pe vras eus ar pezh a raen bemdez er maez eus an ti bras a steuzie.\nTremen a ris a-dreñv ar steudad tud azezet ouzh an daol vras.\nE-kichen an oaled edo mestr an ti o komz. Tost outañ mestrez an ti, sioul, kompez. Parañ a reas e sell seder war va zreu diboell.\nKomz a rafe ouzhin mar befen tost outi.\nKenderc’hel a ris avat sachet gant an hent na vije termen dezhañ nemet gant va sac’h, pe gant ur soñj resis eus al lec’h ma oa ha gant darvoud all ebet, zoken sell an ostizez ouzh va fediñ.\nBountañ a ris dor ar gambr e-tal an diri e solieradur diwezhañ an ti, ar gambr ma vezen lojet da bewech ma tremenen en ti bras.\nUr veleganez he c’horf hir ha noaz a oa e-kreiz disheol ar gambr. War ar gwele e oa astennet ur vrozh ruz ha dilhadoù dindan dantelez gwenn.\n– Ho kambr eo ?\n– C’hwi zo Alan.\n– Ya. Va c’hambr e oa.\n– Gwechall, pe… En dazont…\n– Añ, an amzer zo lusenn hag e stumm dizehan predoù a gemm. Ne ouzer mui ha bremañ eo, pe dec’h, pe warc’hoazh.\n– Diaesaet hoc’h ouzh va gwelout en noazh ?\n– Nann, kaer hoc’h, kenedus ur marzh e disheol ar gambr. Ho prozh hag ho tilhadoù dindan zo ken kaer. Ho korf a sip kement bann heol a dreuz ar stalafioù ken ma teu da vezañ heol ar gambr, ho kambr.\n– Kenavo. Kavit ho kambr.\n– Va sac’h.\nDiaes e oa din mont da skeiñ ouzh dor pep kambr, daoust d’ ar blijadur ez eo bale en ti bras ha dizoleiñ kambroù dianav.\nSkoet ouzh an nor am bije graet ma ne vijen ket bet trellet va spered gant ar sac’h dianket.\nKemmet e oa bet dasparzh ar c’hambroù en abeg da niver an dud kouviet en ti bras an deiz-se, anat ! Droch a-walc’h din na vezañ soñjet en un dra ken eeun.\nAn ti bras a werede evel kuzulier ganin koulskoude, kelenn a rae din an doareoù dereatañ d’ en em ren dirak an dud stuziet.\nNe oa ket an doareoù dereat ur redi er c’harterioù trobarzhel ma ‘z aen boas, pe un dereadegezh all a oa ganimp.\nVa buhez gwirion a oa er c’harterioù-se, er straedoù louet, gant o savadurioù louet a bep tu a bigne betek an oabl louet, e-kichen ar ster louet.\nMe blije din al loued-se. Bevañ a raemp disoursi gant nebeut a dra. Asantet hor boa d’an degouezh ma ne oa ket dimp gouloù an heol.\nBevañ a raemp en un hanternoziñ dindan gouloù tredanek.\nPep hini en doa e lod gouloù tredan en eskemm eus e vuhez roet d’ al labour evit dud an ti bras, tud kaer, tud stuziet, tud brokus hon degemere zoken evit o gouelioù bras kinniget en enor d’ an traoù estlammus a savent war-bouez hon labour ken dister.\nAn trobarzh louet a oa andon kened evidomp, pezh a oa er maez krap ijin tud an ti bras.\nTud berr o spered ha distuj edomp evito. Speredoù pout ha teñval.\nEn o madelezh e taolent evezh da vouchañ gouloù an heol pa vezemp degemeret ganto da genlidañ ar berzh a raent er bed.\nHag e teue ar vaouez lugernus eus ar c’harterioù louet ivez ? Ya, ne oa nemedomp evit enbarzhañ an heol a zioueremp… Breudeur ha c’hoarezed an heol e vezemp.\nUn deiz, piv oar, e tarzhfe er bed ar gened c’hlan a oa hon hini.\nPublié le 26/03/2019 par Yann-Ber\na-raok ma’ z afe diouzhin ar bed\nkeit ma chom un elfennig diwezhañ a boell\nkemer an hent a gas d’ar c’hoadeier\nsankañ e-mesk ar gwez\nur wech c’hoazh klevout frond an druzad\nbezañ barrek da glevout c’hoazh,\nblizidik ur pennadig daoust da reuzioù an amzer\npriziañ an aer fresk\npriziañ al livioù\npa vin c’hoazh un tammig un den\nha treiñ da loen\nmagañ spontoù un empenn diroll\naet d’ un oad na c’hoantaen ket\nreuzied ur skiant diskiant\na laka al loen da badout\npec’hed a lorc’h\nplijadur ar sifroù\nar berniañ loened chatal\npa steuz an den\nbet skarzhet eus ar bed ez vihan\nloen a-raok deuet poent distreiñ da loen\nya, tec’hout o vezañ c’hoazh un den\nha mont da zruzad\ne peoc’h ec’hon an douar\nkousket ouzh troad un dervenn\nambrouget gant kanaouennoù an delioù\nPublié le 29/08/2018 par Yann-Ber\nTec’hout, skampañ, klask ur repu pell diouzh an dud o deus graet o micher lazhañ o c’henseurted goustadik-goustadik, unan hag unan, pe a vagoniadoù, mistri war yoc’had ar c’hopridi maget diwar yec’hed dismantret gopridi all, holl bourvezerion ar wenneion a vag ar Morloc’h hag an Tousmac’h.\nAn dud-se, dizanv, digenvez, diamen, pabored, hon mistri disaotr, stuziet, pimpatrom ar gened, a zianavez ar poblañsoù a zistrujont dindan o c’hamedoù da badout, un nebeut devezhioù c’hoazh, en ifern eskoret eus o goar birvidik.\nChom dizanv, buhezañ en digenvez. Bezañ e neblec’h. Na gemer perzh.\nE sinadurezh un tamm ti, dour fresk en ur werenn boull, lenn, kanañ, lavarout e komz plaen, d’ an avel, dibourc’het truilhoù brein an aberzh meurdezus.\nPublié le 28/08/2018 par Yann-Ber\nAr jestr a ziwan, a ya, a bad. Emañ en tu all d’ an den e c’hanas, en tu all da vevennoù al lec’h a voe e aplud, en tu all d’ar mennad, en tu all d’ar pred, en tu all d’ an dremmwel. Sammañ a ra diwar dremen soñjoù ha buhezañ an arvesterion, o ene hag ene ar c’horoller, en amzivin diventelezh ar bed.\npep hini zo libr\nPublié le 27/08/2018 par Yann-Ber\nBugale vihan a zañs, ur c’hozhiad a gan. Kaerat tra.\nC’hoant a zeu din komz, sachañ evezh an dud war ar predig kenedus a-vec’h spurmantet.\nDre be wir ?\nAn holl a hañval bezañ bet o gwalc’h, paket tres pe dres eus an arvest.\nPlijadur ha ranngalon, buhez lirzhin ha dismantr kriz.\nbed ar bitrakoù\nPublié le 25/08/2018 par Yann-Ber\nTouellet gant marc’hadourion bitrakoù, brizhvarc’hadourion o genou bras, e verniomp un teñzor tammoù gwer flamm. D’ o fiaouañ e prenomp skrin hon c’halonoù d’ ar bed. O meizañ a reomp a-greiz kalon evel ur goudor pa wiskomp ur c’harc’har mantrus astennet dimp gant hudourion disked.\nPublié le 15/07/2018 par Yann-Ber\nMousc’hoarzh he foltred eured a zeu c’hoazh ganti a-wechoù.\nPetra a dalvez he mousc’hoarzh ?\nHa bremañ eo aesoc’h din kompren ?\nVa flijadur eo, bezañ tamm eus an daou-se laouen a vezañ,\nhag an draig-se, kevrinus, e korn muzelloù gwreg ar poltred.\nN’ eo ket tristidigezh ? N’ eo ket c’hwervoni ?\nUr goulenn e vefe ? ha va buhez eo ? Ha va buhez e vo ?\nMirout an traoùigoù plijus ?\nHag an displijusañ ? Buhez eo ivez.\nHag e ouzon-me buhezañ an displijusañ ?\nGortoz, gortoz zo hir a-wechoù.\nHa koulskoude e c’hell ivez bezañ plijadur.\nKemer amzer da sellout ouzh an dud a dremen tizh bras,\nwar-lerc’h un amzer a hañval ken prizius dezho.\nPetra a chomo war o lerc’h ? Huanadig ha traken ?\nChom sioul, seder.\nTarzhet an arnev e ra glav pilh.\nOber gant korf-eskern ur yezh da vezañ, pe ur yezh c’hwitet ?\nN’ eus ket da c’houzout, nemet buhezañ e blijadur.\nPublié le 13/07/2018 par Yann-Ber\nAl loenez hud hir ha moan a azez ouzh an daol, pluenn a gouezh ganti he samm a vurzhudoù, a blijadurioù don hag eeun.\nDindan he c’hroc’hen treuzwelus e spurmant he c’halon o talmañ, kas he gwad glas glizin.\nHe c’hoarzh dibar a darzh e mil damm, a-vec’h diwanet, unan nevez d’e heul, ken dibar. Torret o moul ne vint morse kanet na livet, na renket e stumm gerioù.\nHe fiñvoù gwevn ha ledan, pep anezho dieil, zo leun a ziougan, red dispan he burzhudoù stank.\nHe sell kollet e dremmwelioù divent, dianav, ez evezh ouzhimp holl, he c’houviaded.\nEvit mad hon c’humuniezh e kempenn he neizh.\nHuñvreal en aner a ran. Ne vez ket evidon va-unan.


46 478 ann. (2018)\n1 271 ann./km²\n1790: gant al lezenn eus an 26 a viz C'hwevrer e voe lakaet Sant-Maloù da benn ur bann .\nDekred eus ar 26 a viz Du 1790 war al le ret: embannet e voe bout mennet da nac'h al le ouzh ar Roue, ar vro hag al lezennoù gant Le Saoult, person parrez Sant-Maloù, hag he holl vikeled; person Parame a savas a-eneb d'al le ivez .\n401 gwaz a gollas o buhez abalamour d'ar brezel hervez monumant ar re varv, d.le. 3,24% ag ar boblañs hervez an niveradeg bet graet e 1911 .\nMervel a reas 216 den eus ar gumun abalamour d'ar brezel .\nImplijet e voe nijva Blanche-Roche e Sant-Servan gant al Luftwaffe (aerlu alaman) .\nD'ar 7 a viz Kerzu 1940 e kouezhas un nijerez-anavezedenniñ Spitfire PRIV, marilhet AA792, eus ar 1st Photographic Reconnaissance Unit eus aerlu ar Rouantelezh-Unanet (Royal Air Force) e pleg-mor Sant-Maloù; lazhet e voe e sturier, douaret eo e bered Sant-Kast-ar-Gwildoù .\nD'ar 27 a viz Ebrel 1942 e kouezhas un nijerez Havoc Mk I, marilhet AW398 ha kodet YP-?, eus ar 23rd Squadron Royal Air Force Volunteer Reserve eus aerlu ar Rouantelezh-Unanet (Royal Air Force) er mor nepell diouzh Kerreg "Les Haies de la Conchée" e Sant-Maloù gant tri nijour en he bourzh; unan anezhe a voe tapet d'an Alamaned, unan a varvas, ne voe ket adkavet korf an hini diwezhañ; ur bern siviled eus ar vro a gemeras perzh en obidoù ar Serjant Moore e Sant-Maloù.\nD'ar 24 a viz Even 1944 e kouezhas daou garr-nij Typhoon Ib eus ar 263 Squadron Royal Air Force Volunteer Reserve (aerlu ar Rouantelezh-Unanet) e Sant-Maloù, unan, bleniet hant ur breizhveurad marilhet MN296 ha kodet HE-? e-kichen "Enez ar Be Vras" hag egile, bleniet hant ur C'hanadian marilhet MN524 ha kodet HE-? war an ti-post; an daou sturier a voe lazhet, douaret int e Dinard English Cemetery e bered nevez kumun Dinarzh.\nd'an 31 a viz Eost 1944 e kouezhas un nijerez Halifax III, anvet "If any", marilhet MZ879 ha kodet BM-O, eus ar 433rd Squadron Royal Canadian Air Force eus aerlu Kanada er mor nepell diouzh Sant-Maloù gant c'hwec'h nijour en he bourzh; lazhet e voent holl, ne voe kavet korf ebet .\nUr martolod eus Morlu ar Rouantelezh-Unanet eo. Marvet eo e-pad an Eil brezel-bed .\nE distro-skol 2020 e oa 42 skoliad enskrivet er c'hlasoù divyezhek (1,2% eus skolidi ar gumun evit a sell ouzh ar c'hentañ derez) .\n↑ Resisadennoù (e galleg)\nAdtapet diwar « https://br.wikipedia.org/w/index.php?title=Sant-Maloù&oldid=1904725 »\nKemmoù diwezhañ degaset d'ar bajenn-mañ d'an 11 Mez 2021, da 07:21.


Pevare sizunvez amzer Fask (C) - Le Diocèse de Quimper et Léon\nAccueil - Pevare sizunvez amzer Fask (C)\nPevare sizunvez amzer Fask (C)\nEuz an 8 d’ar 14 a viz Mae 2022\nYn 10, 27-30 (C)\nLavaret e-noa Jezuz d’ar Juzevien : « Me eo ar Pastor Mad ».\nLavared a reas dezo c’hoaz : 27 « Selaou a ra va deñved va mouez ; anavezoud a ran-me anezo, hag e teuont d’am heul. 8 Rei a ran dezo ar vuhez peurbaduz : ne d-aint biken da goll, ha dén e-béd ne ziframmo anezo euz va dorn. 29 Brasoh eged pep tra eo va Zad, hag e-neus roet anezo din, ha dén ne hell diframma anezo euz dorn an Tad.\nSadorn 14 a viz Mae : Sant Mazeaz, abostol


Re Wenn (Finland) - Wikipedia\nRe Wenn (Finland)\nAr re Wenn e Ruovesi e 1918.\nAr Re Wenn (finneg: Valkoiset, svedeg: De vita, rusianeg: Белофинны), pe Finland Wenn, a oa un anv implijet evit ober anv eus ar gouarnamant ha nerzhioù lu renet gant sened kentañ Pehr Evind Svinhufvud. Enebet e oant ouzh ar re Ruz, pe Republik Sokialour Labourerion Finland, e-pad Brezel diabarzh Finland (1918). An nerzhioù lu diazez a oa bet bezenoù Gwarded wenn, troadeien Jäger, ha soudarded all emezelet. Disrannourien diouzh Rusia, ar Jägers a oa repuet en Alamagn etre 1914 ha 1917. Eno e oant bet gourdonet mat, gortozet o doa distreiñ e Finland pa oa tost ar brezel diabarzh da gregiñ. Un darn anezho a oa bet o kemer perzh er C'hentañ Brezel-bed. Harpet e oa Re Wenn Finland gant an Impalaeriezh Alaman.\nSoudarded gwenn, e-kreiz Urho Kekkonen. Lakaet en devoa 13 gward ruz da vezañ fuzuilhet e-pad ar brezel diabarzh.\nAr Re Wenn na oant ket ur strollad unvan a-fed selloù politikel. An diazez a oa talañ ouzh ar gomunisted ha distreiñ da reolennoù ar sened (gouarnamant Dugelezh Finland) a oa bet savet gant an holl strolladoù eus an Eduskunta (parlamant) nemet ar strollad sokialour. Ar penn gouarnamant da c'hortoz evit ar Re Wenn a oa Pehr Evind Svinhufvud, kannad ar sened d'ar mare-se. Ar penn brezel a oa Carl Gustaf Emil Mannerheim.\nDibunadenn e fin ar brezel diabarzh evit lidañ an trec'h.\nAdtapet diwar « https://br.wikipedia.org/w/index.php?title=Re_Wenn_(Finland)&oldid=1802994 »\nKemmoù diwezhañ degaset d'ar bajenn-mañ d'an 20 Eos 2018, da 15:50.


Pajenn:Ledan - Fanch-Cos pe Perac hac Abalamour ha Michel-Pipi pe ar farcer breton, 1837.djvu/18 - Wikimammenn\nPajenn:Ledan - Fanch-Cos pe Perac hac Abalamour ha Michel-Pipi pe ar farcer breton, 1837.djvu/18\nR. Abalamour stardadur an ear o veza nebeutoc’h crén en andrejou huel, an domder en em sil en dour a domer en deus muioc’h a facilite evit diblaci al lodennouigou eus an dour.\nG. Perac an dour pur a anlev nebeutoc’h an tarchou, eguet an dour lijou ?\nR. Abalamour er güelc’hadur, ear beoec an dour en em stag ouz ar mezer hac a deuz ur c’houch scànv e pehini en em gav an tarchou ; an operation a so primoc’h mar cresqer nerz an dour, hac e zeo ar pez a êru pa laqer ludu da vervi pe pa deuzer pe saon pe ar suc eus al ludu.\nG. Perac e veler er gouân ur vogueden o sortial deus ar fri pe deus ar guinou ?\nR. Abalamour ar voreden a chasse gant an halan en em gav er gouân ractal sesiet ha stardet dre ar yenien ; da lavaret eo, penos an domder a zalc’h ar vorennou en teuz o tremen en ear yen evit en em laqat ingal pe en em sqigna er memes tra dre oll, lodennouigou moren en em dosta, hac o tont da veza brassoc’h, en em disquezont ; qementse n’en deus lec’h, en hân, nemet diouz ar mintin, pa zeo remercabl frescadurez an ear, mes en creiz an deiz, an domder, elec’h achappi diouz ar voren a behini e comzomp, en em multipli er c’hontrol hac o digas c’hoas davantach ; evelse ive e zint oll invisibl.\nG. Perac e frot ar c’hicher o diouscouarn gant o fao, pa dle ober glao ?\nAdtapet diwar « https://br.wikisource.org/w/index.php?title=Pajenn:Ledan_-_Fanch-Cos_pe_Perac_hac_Abalamour_ha_Michel-Pipi_pe_ar_farcer_breton,_1837.djvu/18&oldid=146882 »\nKemmoù diwezhañ degaset d'ar bajenn-mañ d'an 11 Du 2018, da 20:03.


Manifestadeg evit difenn Diwan\nEn em gavet eo muioc’h evit 200 den er mintin-mañ dirak prefeti Kemper evit goulenn muioc'h a wirioù evit Diwan. Feuket eo kalz a Vretoned da heul komzoù dismegañsus ministr an Deskadurezh Stad diwar-benn ar soubidigezh. Goulenn a...\nFest ar skolaj\nDec'h 'oa bet aozet fest ar skolaj. Plijadur zo bet! Trugarez d'ar ganerien, sonerien, dañserien! Ha trugarez d'ar c'huzul skoazell ha d'an holl o deus sikouret.\nDegouezhet eo ar sweatoù - Deuit niverus digwener evit gouel ar skolaj !\nDigwener, 24 a viz Mae adalek 6e30 : Gouel vo er skolaj Kinnig a ra deoc’h kuzul skoazell ar skolaj dont da lidañ fin ar bloavezh-skol er skolaj d’ar gwener 24 a viz Mae adalek 6e30. Un digarez da dremen ur prantad plijus asambles…...\nPrizioù filmoù chakod\nDec'h da noz 'oa an abadenn prizioù : ar Chakod noz ! Diwar ar 45 film 'oa bet dalc'het gant ur juri an 18 gwellañ. An holl arvestourien o deus gellet votiñ. Ha setu an disoc'hoù evit hor skolaj : Priz "doujañ d'an tem" : priz kentañ...\nBeaj da vro Euskal\nBeaj hor 3deidi da vro Euskal (06-12 a viz Mae 2019).\nGouzout hiroc'h e brezhoneg Nous contacter pour en savoir plus - 02 98 92 97 23 Dec'h 'oa bet aozet gant Ti ar vro Kemper un abadenn skignañ filmoù chakod. Diskouezet 'oa bet an 8 film savet gant 6idi ar skolaj ha re liseidi Brizeux....


Kleizhenn koulzad 2 rann 1\nFoeterien, koulzad 9\nDésolé, cette vidéo n'est plus disponible.\nKleizhenn koulzad 2 rann 2\nKleizhenn koulzad 2 rann 3\nKleizhenn koulzad 2 rann 4\nKleizhenn koulzad 2 rann 5\nKleizhenn koulzad 2 rann 6\nEnlinenn betek 06/05/2021\nFilmoù ha seriennoù\nTra m’emañ o kelaouiñ anezhi eo marvet he zad, Geraint Ellis, he deus ar bennensellerez John ar santimant e tav merc’h ar reuziad war traoù zo. Ar vrud a red diwar-benn ar reuziad – an abegoù o doa kaset anezhañ da vont war e leve trumm ha dic’hortoz – a zeu prestik war-wel.\nEn ur vont gant an enklask e tizolo an ofiser Vaughan e oa tud yaouank ar gêriadenn en em gemeret ouzh Ellis. Hag un den en e-unan taget evit pec’hedoù kent zo anezhañ, pe un den didamall kemeret da breizh, e gaou, gant krennarded zidouellet ?\nE-touez re-all er gêriadenn en em gavomp gant Mia, ur plac’h yaouank a c’hwezek vloaz, krennardez o vont da blac’h deuet, diemglev etrezi hag he mamm kement hag ar bed tro-dro dezhi. Rannet eo buhez Mia etre ar skol hag abuziñ hec’h amzer gant Lee, ur c’henderv koshoc’h, ha Connor, ur mignon nevez. Tri den yaouank dezho ur sekred du da guzhat.\nPa serr an noz, o c’houzout en deus un den yaouank dizanv kelaouet ar polis diwar-gont ar paotr kozh, e krog da vezañ tennoc’h-tennañ etre Mia ha Connor. Talañ a ra Mia ouzh Connor, o c’houlenn digantañ hag eo eñ zo kaoz eo deuet ar polis er gêriadenn ha war-ho-lerc’h.


An abadenn dirollet - Diwan Gwened\nGouzout hiroc’h war « BUHEZ AR C’HLASOÙ » 31 a viz Mae 2018\nAbadenn radio lamponed Gwened\n«Lien Abadenn radio lamponed Gwened»\nDeuet eo ar c’hoant din da sevel abadennoù radio a-drugarez da Guillaume, teknikour radio, ha tad er skol. Perak ober radio gant ar skolidi ?\nDa gentañ peogwir eo ur raktres entanus evito, hag evidon peogwir eo un doare plijus da reiñ ur ster d’ar c’helenn. Un digarez an hini eo da wellaat al lenn hag ar skrid hep na verzfent int o-unan.\nLenn ar gazetenn (« Mon quotidien), ober un eztaoladenn dirak ar c’hlas a oa oberiantizioù a raemp ingal, met skignañ ar pezh a zedenn ac’hanomp d’ar brasañ niver, setu ur « challenge » (e brezhoneg en destenn). Goulenn a ra aozañ un tammig gwelloc’h al lavar, e zesket hon eus diwar hor c’houst. Ha setu ma lamponed o klask an titouroù o deus ezhomm el levrioù pe war internet, o soñjal en doare d’o c’hinnig dre gomz, o pleustriñ dre strolladoù, o kemer muioc’h mui a intrudu keit ha ma klasken bezañ bihanoc’h-bihanañ ma ferzh.\nGallout a reoc’h amañ selaou an disoc’h. Tro ho po da welout an araokadennoù a abadenn da abadenn, mouezhioù o vezañ asuroc’h, personelezhioù o tont war-wel… Ha ma vefec’h en o flas e verzfec’h ivez n’eo ket anat da lenn gant an ton en ur gomz en ur mikro pa vezer enrollet !\nOber abadennoù, mat eo, o skignañ gwelloc’h c’hoazh ! En ur c’hortoz ma vefent skignet war Radio LarG’, Radio Bro Gwened, pe Radio Kerne (adalek miz gwengolo) e c’helloc’h selaou un abadenn bep sizhun war al lec’hienn-mañ ha merzout pegen liesseurt eo an danvezioù a zedenn ho krouadurioù (Eus an ekzorelegenn, d’ar saotradur en ur dremen dre ar planedennoù hag ar balumed, klaoustre e kavoc’h ho lod!)\nGaëtan, mestr Lamponed Gwened


Pajenn:Instructioneu santel ar er gurionnéeu principal ag er religion, 1790.djvu/444 - Wikimammenn\nPajenn:Instructioneu santel ar er gurionnéeu principal ag er religion, 1790.djvu/444\nEan e laqua ehue er Manipul ar ou bréh-clei eit merchein dehai é teliant splannein partout dré ou ævreu mat.\nArlerh ean e laqua en Dalmatiq ar ou discoai, eit merchein dehai é rinquant laquad ou ol joé é haccomplissein Lezèn Doué.\nAnfin ean e bresantt dehai ur Missel, eit rein d’antand é receuant er bouvoër de gannein en Abostol én Overèn, hac é teliant hum bligein é studial conzeu Doué, eit ma veint un dé ér stad d’instrugein er Fidelèt.\nQuênd rein en Urheu a Ziacr hac a Velêg, en Éscob e oulèn guet en Archidiacr ha guet er bobl hac ind e gav é ma dign er-ré e hum bresantt, a receu en Urheu-ze : rac en Ilis ne oulèn d’hé chervige meit tud a vuhé vat hac examplus, ha capabl de gondui er bobl én hènd mat.\nArlerh en Éscob e laqua é zourn diheu ar bèn er-ré e zeli receu en Urh a Ziacr, én ur oulèn eit-t’ai, dré vertu er Speret-Santel, ma veint creihue de resistein doh en diaul ha doh é dantationeu.\nNezè ean e sàu er Stôl a ziar ou bréh clei ar ou scoai, eit merchein dehai é receuant dré vériteu Jesus-Chrouist en nærh ou dès collét dré béhet Adam. Ean e laqua ehue en Dalmatiq ar ou discoai, eit rein dehai d’antand é teliant hum boéniein d’avance é santeleah ha de usquein ou inean guet peb-sort vertuyeu.\nAnfin ean e bresantt dehai el livr ag en\nAdtapet diwar « https://br.wikisource.org/w/index.php?title=Pajenn:Instructioneu_santel_ar_er_gurionnéeu_principal_ag_er_religion,_1790.djvu/444&oldid=129008 »\nKemmoù diwezhañ degaset d'ar bajenn-mañ d'an 9 Eos 2018, da 16:15.


Wolfenstein II: The New Colossus - Wikipedia\nSkeudenn eus filmig tañva Wolfenstein II: The New Colossus\nWolfenstein II: The New Colossus zo ur c'hoari video doare first-person shooter embannet gant Bethesda Softworks ha sevenet gant ar studio MachineGames. Heuliañ a ra ar c'hoari Wolfenstein: The New Order, da vezañ embanet eo d'ar 17 a viz Here 2017 war ar savennoù Microsoft Windows, PlayStation 4 hag Xbox One.\nEr c'hoari Wolfenstein: The New Order an Nazied a zo bet trec'h e-pad an Eil Brezel-bed. Ar C'helc'h Kreisau eus ar rezistañs alaman en devoa klasket harpañ an haroz William "B.J." Blazkowicz's da dalañ ouzh ar jeneral Wilhelm "Deathshead" Strasse. E 1961, er Stadoù-Unanet Amerika dindan beli an trede Reich B.J. gant izili ar resitañs stadunanat a glask krouiñ un eil reveulzi stadunanat a-enep ar renad nazi.\nHeuliadenn[kemmañ | kemmañ ar vammenn]\nUr c'hoari da heul a zo bet embannet d'an 10 a viz Even 2018 gant Bethesda Softworks hag anvet Wolfenstein: Youngblood. Un heuliadenn eo da Wolfenstein II: The New Colossus embannet d'ar 26 a viz Gouhere 2019.\nWolfenstein II: The New Colossus war IMDB\nFilmig tañva ofisiel didroc'h\n↑ "Wolfenstein: Youngblood stars B.J. Blazkowicz's twin daughters killing Nazis in 1980s Paris", The Verge.\nAdtapet diwar « https://br.wikipedia.org/w/index.php?title=Wolfenstein_II:_The_New_Colossus&oldid=1886308 »\nC'hoarioù video 2017\nHeuliad c'hoarioù Wolfenstein\nKemmoù diwezhañ degaset d'ar bajenn-mañ d'an 12 Her 2020, da 14:10.


26 a viz Gwengolo 1918\n30 a viz Gouere 1988\nPriz lennegezh Kuzul an Norzh 1976 gant Að laufferjum ha Að brunnum\nÓlafur Jóhann Sigurðsson (26 a viz Gwengolo 1918 – 30 a viz Gouere 1988) a oa ur skrivagner islandat. Lakaat a reas embann pemp dastumad danevelloù, c'hwec'h romant, daou romant berr, pevar levr evit ar vugale ha pevar dastumad barzhonegoù. Troet eo bet e skridoù e 18 yezh. Priz lennegezh Kuzul an Norzh a voe roet dezhañ e 1976.\nTad eo d'ar skrivagner Ólafur Jóhann Ólafsson.\nAdtapet diwar « https://br.wikipedia.org/w/index.php?title=Ólafur_Jóhann_Sigurðsson&oldid=1478082 »\nKemmoù diwezhañ degaset d'ar bajenn-mañ d'an 4 Ebr 2013, da 21:22.


Tabgha - Wikipedia\nSantual ar bara kresket\nTabgha zo ul lec'h war ribl lenn Jenezared e Israel. Seizh eienenn a zour eus traoñ menez an Eurustedoù hag a ya d’en em deurel el lenn. Alese eo e teu ar ger Heptapegon  en deus roet Tabgha.\nHervez an hengoun kristen, Tabgha zo ul lec'h ma reas Jezuz burzud ar bara kresket, hag al lec'h ma tisklerias sant Pêr e feiz da Jezuz savet da vev. Ar birc'hirinez Eteria, genidik moarvat a vro-C'halisia eo a ro testeni a gement-se er bloavezh 393, en ur lavaret ouzhpenn eo eno ivez emañ menez an Eürustedoù.\nBez ez eus div iliz katolik : Iliz ar Premidi Sant Pêr, hag a zo perc'hennet gant ar Frañsiskaned, hag tostik-tost, iliz ar bara kresket, miret gant ar Veneadiz Alamaned.\nSantual ar bara kresket[kemmañ | kemmañ ar vammenn]\nPennad-pennañ : Iliz ar bara kresket\nAn iliz kentañ a voe savet er 4e kantvet. E 419 e oe distrujet gant ur c'hren-douar.\nUn iliz vizantat a voe savet neuze, brasoc'h ; he leurenn a oa graet gant marelligoù kaer. Met e 614 e voe diskaret gant ar Bersed hag e chomas en he foull betek 1932. An iliz a weler hiziv a zo bet graet ar muiañ posubl hervez patrom an iliz-se. Ar marelligoù a weler war al leurenn a zo ar re gaerrañ a c'hellfed gwelet er Palestin.\nIliz ar Premidi Sant Pêr\ndelwenn Jezuz ha Pêr\nmarellig ar bara kresket\n↑ A lavaret eo Seizh-Eienenn e gresianeg\n↑ Job an Irien, Douar Santel. Terre Sainte, Ti embann Minihi Levenez, nn 51-52, 1998, p. 36.\nAdtapet diwar « https://br.wikipedia.org/w/index.php?title=Tabgha&oldid=1736572 »\nKemmoù diwezhañ degaset d'ar bajenn-mañ d'an 24 Gen 2017, da 22:01.


Iksion - Wikipedia\nJosé de Ribera, Iksion, 1632, mirdi ar Prado.\nIksion (Ἰξίων Ixiôn e gregach) a oa ul Lapit ha roue Thessalia. Hervez Aesc'hulos e oa mab da Antion ha Perimele, merc'h Amythaon ; mab da Leonteüs e oa hervez Caius Julius Hyginus, pe da Flegyas hervez Euripides.\nGoulenn a eure Dia, merc'h Deioneüs, da bried. D'an tad e prometas madoù a-leizh. Goude an eured avat ne zalc'has ket d'e c'her. Hag an tad-kaer da virout kezeg ar mab-kaer. Goulenn a reas Iksion neuze digant e dad-kaer dont da gerc'hat e brofoù e-unan. Pa erruas an den kozh e voe taolet en ur puñs leun a dan.\nKasoni outañ a savas en holl zoueed neuze. Zeus en devoe un tamm truez outañ. Puraat a reas an den, e zegemeras en Olympos. Hag Iksion ha klask fred gant Hera. Eben a yeas da gontañ d'he gwaz. Ha Zeus da aozañ ur goabrenn, Nefele, hañval-bev ouzh Hera. Hag Iksion d'he briata. Taolet e voe neuze gant Zeus en Tartaros, ha staget gant Hermes ouzh ur rod tan a droe diziwezh.\nEus Iksion ha Nefele e voe ganet an dud-varc'h, pe war-eeun, pe dre hanterouriezh Kentauros, mab da Iksion a embaras gant kezeg Magnesia. Ur mab en doa bet ivez, Peirithoos, digant e wreg Dia.\nAdtapet diwar « https://br.wikipedia.org/w/index.php?title=Iksion&oldid=1881034 »\nKemmoù diwezhañ degaset d'ar bajenn-mañ d'an 12 Gou 2020, da 17:00.


Ledenez iberek - Wikipedia\n(Adkaset eus Ledenez Iberiat)\nEvit ar vro eus Kaokaz en Henamzer, sellit ouzh Iberia (Kaokaz).\nLuc’hskeudenn eus al Ledenez iberek, tennet eus ul loarell.\nAl Ledenez iberek, pe ledenez Iberia, zo ul ledenez vras e mervent Europa, etre ar Pireneoù ha Norzhafrika, etre ar Mor Kreizdouar hag ar Meurvor Atlantel. Etre al Ledenez iberek ha kevandir Afrika emañ Strizh-mor Jibraltar, a genstag ar Mor Kreizdouar hag ar Meurvor Atlantel. En em astenn a ra al Ledenez iberek war 582 925 km². Enni emañ Spagn (al lodenn gevandirel anezhi, war-bouez Traoñienn Aran pa red doureier houmañ war-du an hanternoz), Portugal, Andorra, enklozadur Jibraltar (e dalc’h Breizh-Veur) hag al lodenn c'hall eus Cerdanya. Hogen n’eo ket bet atav rannet evel-se, a-hed an istor.\nEn Henamzer e oa meur a bobl dre al ledenez, ha Kelted e oa lod anezho. Goude aloubadegoù ar Wizigoted hag ar Vuzulmaned, e oa bet, er Grennamzer, stadoù muzulman e kreisteiz al ledenez, tra ma oa rouantelezhioù kristen en hanternoz, anvet Asturiez, Leon, Kastilha, Aragon. Tamm-ha-tamm e tigreskas al lodenn e dalc’h ar Vuzulmaned, tra m’en em unane ar rouantelezhioù kristen. Met meur a vrezel a voe etre ar rouantelezhioù-se, a-raok en em gavout, a-benn dibenn ar XVvet kantved, gant div stad vras el ledenez : Spagn ha Portugal. O-div a voe aloubet gant armeoù Napoléon Bonaparte e deroù an XIXvet kantved. An div anezho ivez a zeuas da vezañ rouantelezhioù en XXvet kantved, met Spagn, goude ur brezel diabarzh ha diktatouriezh Francisco Franco, zo deuet da vezañ ur rouantelezh en-dro.\nDont a ra ar wrizienn iber- marteze eus anv ar stêr Ebro (a oa Iberus e latin), pe eus anv ur bobl a veve e reter al ledenez gwechall-gozh, an Ibered. En Henamzer e veze graet Iberia eus al ledenez gant ar C'hresianed hag ar Romaned.\nAr braz eus diabarzh al ledenez a ya d’ober uhelblaenennoù, ur 600 metr bennak a-us live ar mor. Un nebeud menezioù uheloc’h zo, evel Menezioù Kantabria en hanternoz pe ar Sierra Nevada er c’hreisteiz. War-bouez ar stêr Ebro, en em daol er Mor Kreizdouar, ez a ar pep brasañ eus stêrioù bras (Douro, Tajo, Guadalquivir) war-zu ar c’hornôg hag ar Mor Atlantel. Roc’hellek eo aodoù an hanternoz hag ar c’hornôg dre vras ; traezhennoù bras a gaver war aodoù ar reter hag ar c’hreisteiz.\nKartenn istorel eus Iberia e 200 a-raok J.K.\nAdtapet diwar « https://br.wikipedia.org/w/index.php?title=Ledenez_iberek&oldid=1816479 »\nKemmoù diwezhañ degaset d'ar bajenn-mañ d'an 17 Kzu 2018, da 05:37.


Iliz-veur Kemper - Wikipedia\n(Adkaset eus Iliz-Veur Sant-Kaourintin Kemper)\nUnan eus nav ilizoù-meur Breizh eo Iliz-veur Sant-Kaourintin, sez Eskopti Kemper ha Leon. Savet eo bet e Kemper (Kerne) war lec'hiad an iliz romanek dediet d'an Itron Varia (XIvet kantved). E-touez an ilizoù-meur gotek koshañ e Breizh eo gant hini Kastell-Paol hag hini Landreger.\nTalbenn Iliz-veur Kemper\ngant delwenn ar roue Gradlon etre an div gorzenn\nDiwar intrudu an eskob Rainaud, kañseller Per Iañ, dug Breizh eo bet kaset al lañs evit he sevel e 1239. Mont a ra buan a-walc'h al labourioù, met daleoù a zo bet gant an diaesterioù degaset gant Brezel hêrezh dugelezh Breizh er XIVvet kantved hag ar c'hleñvedoù-red. Kensakret eo bet ar chantele e 1287, met echuet eo bet e 1300 hag eo bet bolzet e 1410 dindan ren Yann V a Vreizh.\nHirder (eus ar porched da c'houeled ar penn-chantele) : 92,45 m\nHirder ar groazenn : 36 m\nHirder an nev : 36 m\nUhelder ar c'hreiz (nev ha chantele) : 20,20 m\nLedander ar c'hreiz (nev ha chantele) : 8 m (nev), 9 m (chantele)\nUhelder pep tour : 40 m\nUhelder ar c'horzennoù : 35,40 m\nLedander an dremm : 34 m\n(br) Iliz-veur Sant-Kaourintin war lec'hienn an ti-kêr\n(fr) Eskopti Kemper. Kavet : 03 Eost 2020.\nAdtapet diwar « https://br.wikipedia.org/w/index.php?title=Iliz-veur_Kemper&oldid=1898477 »\nDernière modification le 22 Meu 2021, à 10:11\nKemmoù diwezhañ degaset d'ar bajenn-mañ d'an 22 Meu 2021, da 10:11.


Ceres (korrblanedenn) - Wikipedia\n(Adkaset eus (1) Ceres)\nUr pennad Keres zo ivez.\nskin etre 413.715×109 km\nEzkreizennegezh ar gelc'htro 0.080\nsiderel 1679.819 d\nTizh kelc'htreiñ etre 17.882 km/s\nTreuzkiz keheder 975×909 km\nTreuzkiz pol 108 718 km\nMas 9.5×1020 kg\nMas volumek etre 2.08 g×103 kg/m³\nGravitadur war he gorre 0.27 m/s²\nPrantad treiñ 0.3781 d\nTizh achap 0.51 km km/s\nTemperadur 167 K\nCeres, anvadur etrebroadel (1) Ceres (diwar al latin Cerēs) a zo ur gorrblanedenn, an hini gentañ bet dizoloet. Dizoloet e oa bet d'ar c'hentañ a viz Genver 1801 gant Giuseppe Piazzi. Dont a ra hec'h anv eus ar vitologiezh roman, hini an doueez Keres.\nE-pad ur pennadig e oa bet lakaet war roll ar planedennoù ha dilamet da c'houde. Betek ar 24 a viz Eost 2006 eo bet lakaet war roll an asteroidennoù, an hini vrasañ anezho. Er gourizad asteroidennoù emañ-hi.\nLakaet e vez an niver 1 dirak an anv hervez an doare arnevez da niverenniñ an asteroidennoù.\nE deroù ar bloaz 2015 e voe studiet a-dost gant ar sontenn amerikan Dawn a dremenas hebiou dezhi.\n↑ Koskoriad an Heol, Éditions Apogée, 2006, p. 33; Atlas de Bretagne/Atlas Breizh, Coop Breizh, 2011, p.25 "Hollved ha douar".\nAdtapet diwar « https://br.wikipedia.org/w/index.php?title=Ceres_(korrblanedenn)&oldid=1767996 »\nAsteroidennoù Koskoriad an Heol\nKemmoù diwezhañ degaset d'ar bajenn-mañ d'an 4 Gwe 2017, da 19:21.


Lañs an difi “Miz C’hwevrer hep gourmarc’had” – Dispak\nPublished on 11/02/2020 04/06/2020 by Soizick Aubry\nAbaoe 2017 eo ez eus eus un difi e miz C’hwevrer : ober prenadennoù hep mont tre e stal vras ebet. Fellout a ra d’ar berzhidi beveziñ en un doare all e-pad miz, pe belloc’h….\nPetra eo an difi-mañ ?\nSimpl eo reolennoù an difi : tremen ur mizvezh hep ober prenadenn ebet en ur gourmarc’had. Daoust hag aes eo e gwirionez ? Evit gwir n’eo ket ken strizh an difi. Ar pal kentañ zo sachañ evezh an dud a-benn broudañ anezho da zileuskel o c’harrigell ha tapout o faner pe o seier lien ha cheñch o boazioù. Bep bloaz e vez aozet an difi gant ur gelaouenn a vro Suis anvet “En vert et contre tout”. Ha muioc’h-mui a dud a gemer perzh. Ouzhpenn 20 000 e oant bet warlene.\nArabat eo kaout aon da gemer perzh en difi evit ar wech kentañ eme an aozerien : posupl eo cheñch tamm-ha-tamm hon doareoù d’ober prenadennoù. Gallout a reomp menegiñ un nebeud kuzulioù roet d’an dud : prenañ bara e ti ar baraer, mont d’ar marc’had ha dibab kentoc’h stalioù bihan. Broudañ a ra an aozerien mont war-eeun d’an tiez-feurm kentoc’h, e ti ar formajer, ar c’higer, er c’havioù gwin pe vier, en ispiserezhioù pa vezont kavet e-kichenik ho ti. Souezhet e voc’h gant an niver a stalioù kenwerzh a c’heller ober anaoudegezh ganto.\nKenskoazell etre an dud\nReiñ plas d’ar broduerien lec’hel a zo e-touez ar balioù lakaet en a-raok gant an aozerien. Dre vras e vez klasket doareoù evit beveziñ war-eeun, hep hanterouriezh etre ar broduerien hag ar vevezerien. Digreskiñ ar c’hementad lastez produet a vez klasket ober ivez war ar memes tro. Un efed all a zo diwar ober prenadennoù buhezek : stankaat a ra an darempredoù etre an dud.\nAlioù zo roet ivez war strolladoù facebook, graet a-ratozh evit an difi-mañ. Aozet int dre vroioù, rannvroioù pe departamantoù. Pemp anezho a zo evit Breizh, da skouer. Digant izili ar strolladoù e c’heller goulenn kuzulioù ha chomlec’hioù lec’hel dedennus.\nDibaboù liesseurt evit beveziñ\nKavet e vez doareoù all da veveziñ buan-tre, oc’h anzav e vez disheñvelderioù hervez al lec’h bevañ hag an tiriadoù. Marc’hadoù hag ispiserezhioù bihan ha/pe bio a vez kavet e pep lec’h koulz lavaret, met diskoulmoù all anavezet a-walc’h a zo, evel ar paneradoù legumaj dre goumanantiñ. Renablet ez eus bet chomlec’hioù evit beveziñ e Breizh war lec’hienn “Mangeons local“.\nEvit dont a-benn da c’hounit o difi e c’hellit (e-mesk traoù all) ober prenadennoù digant ar broduerien lec’hel (la ruche qui dit oui, …), mont e stalioù divell hep pakadurezh, pe stalioù kevelourel (Breizhicoop) ma rank an dud labourat bep miz un nebeud eurvezhioù er stal evit gellet ober o c’hefridi. A-benn digreskiñ ar foranañ boued e c’heller pellgargañ arloadoù evel Too good to go pe tennañ gounid diouzh intruduoù lec’hel (L’épicerie gratuite,…) ivez.\nE brezhoneg zoken\nAesoc’h eo beveziñ e brezhoneg ivez er-maez eus ar gourmarc’hadoù, pe e vefe war ar marc’had pe er stalioù lec’hel, dreist-holl pa anavezer ar gwerzher. Met arabat bezañ chalet da c’houlenn war-eeun ivez. Ur frazennig e brezhoneg traken a c’hell lakaat da gompren e komzit brezhoneg ha lakaat ar gaozeadenn da vont e brezhoneg.\nMod all, m’ho peus c’hoant da vezañ sur en a-raok eo posupl ober gant ar brezhoneg, e c’hellit ober un enklask e-touez ar stalioù renablet war Stal.bzh. Peadra zo d’ober prenadennoù war ar pemdez pe muioc’h… Ouzhpenn 200 stal a zo renablet war an arload hiziv an deiz, ha muioc’h-mui zo a zeiz da zeiz.\nUn difi war hirdermen zoken ?\nWar-gresk ez a an difi a vloaz da vloaz. Tud zo a chom hep mont en ur gourmarc’had ur bloavezh-pad zoken. Ober prenadennoù en un doare all a c’hell talvezout da geginañ mod all ivez. Talvoudus eo evit an endro, ar yec’hed hag alies mat evit an doug-moneiz. Merzet eo bet gant kalz a dud e veze dispignet gwelloc’h ha nebeutoc’h peogwir ne vezer ket techet da brenañ produioù didalvez. Setu peadra da vezañ dizaon ! Ha neuze tudoù, prest oc’h ?\nSkeudennoù : Dispak, Peter Wendt war Unspash ha Stal.bzh\nStal kevelourel : magasin coopératif\nForanañ boued : gaspillage alimentaire\nMedia “En vert et contre tout”, aozer an difi.\nOber prenadennoù e brezhoneg gant Stal.bzh\nLevr Mathilde Golla, 100 jours sans supermarché\nDarvoudoù, Endro / labour-douar, Keleierauchan, beveziñ, Brezhoneg, c'hwevrer, carrefour, difi, Dispak, Endro, gourmarc'had, leclerc, marc'had, mignoned ar brezhoneg, stal, stal.bzh, super u\nPrevious Previous post: Deskiñ brezhoneg a-drugarez d’ho poellgomzer hezoug\nNext Next post: Skol ar Republik, orin kudennoù an Amerindianed


Daeroù ur vamm | Daskor\nSetu ma teuas un devezh hag e oe ezhomm eus un ael muioc’h er Baradoz.\nHag o vezañ galvet unan eus ar re a yoa en e gichen, Doue a lavaras dezhañ :\n– Kae da zibab ur breurig war an douar !\nHag an ael o vezañ stouet kement ha ma c’helle, evit azeuliñ an Aotroù Doue, a deuas goustadik, da ober ur sell ouzh ar c’havellioù dre diez Breizh-Izel.\nSiwazh ! ret mat eo deomp anzav ne chomomp ket gwall-bell heñvel ouzh an aelez glan : e-touez ar vugaligoù eo eta mont d’o c’hlask.\nHogen e-kichenik pep kavell ez oa ur vamm war evezh. Ha daoust pegen didrouz bennak e teue an ael gwenn, n’helle ket miret ouzh e zivaskell da fraoñval an disterañ ha da lakaat evel-se kalonoù ar mesaerezed tener da vezañ enkrezet.\nHag ouzhpenn-se, an ael na deue ket evel al laboused kriz a blav war an neizhi evit sammañ ar re vihan hep truez ebet. E zremm a vousc’hoarzhe endra ma lavare gant ur vouezhig flour :\n– An Aotroù Doue a fell dezhañ kaout un ael. Ha plijout a rafe deoc’h reiñ dezhañ hoc’h hini ?\nAn ael a welas meur a vamm oc’h en em deurel a-stok-korf war o bugel, kounnaret-holl evel leonezed, dare da sailhañ war an neb piv bennak a dostaje da gregiñ en o c’hrouadurig, hag e lavarent neuze evel evit ober goap :\n– Nann, nann, n’ho pezo ket anezhañ ! Deomp eo, ha n’her roimp da zen evit priz ebet. Diwezhatoc’h... diwezhatoc’h c’hwi a deuy adarre !...\n– Ha ma ne vez mui ael a-benn neuze ? Un ael eo a glaskan !\nLod a vousc’hoarzhe hag a reas un hejadenn d’o divskoaz ; petra ’rae an dra-se dezho ? Lod all a ziskouezas kalz a fiziañs en o galloud o-unan :\n– Daoust ha n’emaomp ket aze evit o miret ? emezo gant un dremm goapaüs. Daoust hag evit tud a netra e kemerit ac’hanomp-ni ? Ni a oar koulz ha c’hwi pegement e talv ene gwerc’h ar bugel-se. Daoust ha ret e ve a-grenn mont d’ar Baradoz d’hen diwall diouzh ar c’hailhar ?\nHag an ael a yae kuit glac’haret-bras.\nMont a reas da c’hournijal war-dro kavellioù alaouret, enno bugaligoù koant klozet kaer er seiz hag en dantelezh. Itronezed gran, moan ha bresk, a zeue da bokat dezho evel dre laer, en distro eus o flijadur, dañsoù ha festoù-noz...\nHag an ael da lavaret dezho :\n– Ezhomm zo eus ur priñs e lez va Mestr. Ha plijout a rafe deoc’h gwelet ho mab er garg uhel-se ?\nHag ar mammoù-mañ da ziroll da ouelañ, da hirvoudiñ, spontet krenn gant ur seurt keloù. « Biken, nann biken n’hellimp ober an dilez eus hor c’hrouadurig ! Daoust hag an aotroù Doue ne oar ket peseurt teneridigezh en deus lakaet e kalon ar vamm ma teu evel-se d’he bruzunañ ? » A-dra-sur, o reiñ a rajent ma vije ret a-grenn. Hogen, peogwir e c’houlenned o asant diganto, ar mammoù a lavare nann.\nHa gant muioc’h c’hoazh a dristidigezh, an ael a dec’has diouzh ar manerioù gran.\nDont a reas soñj dezhañ neuze eus karantez dispar Hor Salver benniget evit an dud a renk izel, ar beorien, hag ez eas da skeiñ ouzh dorioù ar galatrezoù. Gwragez gwisket truilhek a deuas da zigeriñ dezhañ. Kerkent e klevas en ur c’hogn klemmoù ur bugel tener. Hemañ a ouele alies. Ret e oa d’e vamm hel lezel da ouelañ pe n’he divije ket gallet gounit peadra d’e vagañ.\nAn ael a reas ur sell madelezhus ouzh ar vamm baour.\n– Mamm, emezañ gant douster, ma tennfen ho mab eus poanioù al lec’h trubuilhus-mañ evit e gas d’ar gwir evurusted peurbadus, petra ’lavarfec’h ?\nHag ar vaouez kaezh a savas he daoulagad devet gant al labour hag an daeroù berv, hag evel un den kollet gantañ pep fiziañs da gaout morse zoken un tañva eus an evurusted, e lavaras :\n– Mat, kemerit anezhañ ’ta, mar kirit ! Kalz e garan koulskoude ! Met, evit ar pezh a zo ouzh e c’hedal ! Sellit, evel-se emañ kont er bed-mañ : an holl boanioù da ur re, hag an holl evurusted d’ur re all !...\n– An Neñvoù evelato a zo e penn ar bed-mañ. Eno e vez lakaet pep tra en e renk ; eno e vez kavet digoll eus ar pezh a seblant direizh ha disleal deomp-ni, peogwir eo ar re o deus bet ar muiañ poan war an douar eo a vez ennañ an evurusañ !...\n– O, an Neñvoù !\nHag ar baourez kaezh da gregiñ adarre gant he labour. O vezañ bet lec’h da zisfiziout ken alies a wech, marteze e laoske ivez he fiziañs da welet, un devezh, lez kaer an Aotroù Doue, ar fiziañs-se ha n’eus nemeti alies o reiñ skoazell d’ar paour ankeniet.\nHag an ael a yeas er-maez.\nNe gemeras ket ar bugelig a ouele atav en e gavellig. E vamm n’he doa ket e ginniget gant a-walc’h a galon vat. Kannad an neñvoù ne felle ket dezhañ mont dre nerzh ; goulenn a rae un donezon graet a-youl-vat hag hep klemm.\nGraet e oe dezhañ.\nAn ael a yoa aet en un ti all. Eno e kavas ur gwele gant ur groaz a-zioutañ. Ur vamm santel a bede dirak he bugel, hag a-raok m’en doa ar c’hannad peurechuet e gomz, ar vamm a lavaras dezhañ gant madelezh :\n– Setu-eñ amañ. Doue en doa roet anezhañ din da sevel, dezhañ eo. Reiñ a ran e dra d’ar perc’henn. Aon-bras am boa n’em bije ket gouezet miret dezhañ e deñzor. Nebeutoc’h a boan am bezo ouzh e goll evit n’em bije un devezh ouzh e welet saotret dre e fallentez !\nHag ar vamm galonek a lakeas he faotrig etre divrec’h an ael o vousc’hoarzhin. Lakaat a reas ur pok c’hwek war dal he ael, a vousc’hoarzhe ivez. Ha neuze, eus he c’halon mantret evelato, e savas daeroù d’he daoulagad. Unan anezho a ziveras war ar c’haezh bihan a yae kuit laouen.\nHa setu en un taol ma teuas ar veradenn daeroù da vezañ troet e-kerzh ar bugel en ur gwiskamant eus ar c’haerañ ; kaeroc’h e oa zoken eget hini kannad an Aotroù Doue.\nEn hevelep doare m’oa souezhet an holl er Baradoz ouzh o gwelet o tont, ha ma c’houlenne an aelez an eil ouzh egile :\n– Eus a belec’h ’ta e teu ar breurig nevez-mañ ? Na kaer eo e zilhad !...\nA-dra-sur, an aeledigoù-se a yoa koant. Hogen, un dra a vanke hag a vanko dezho bepred, ar sked a ro d’un ene daeroù ur vamm gristen.\nUr c’havell a yoa goullo war an douar ; en neñvoù avat, arme an aelez a yoa e niver.\nLiens transversaux de livre pour Daeroù ur vamm\nOan ar Mabig Jezuz ›


(Adkaset eus Elisée Reclus)\nGanet eo bet Élisée Reclus e Sainte-Foy-la-Grande (Gironde) e 1830. Goude studioù protestant en eil derez e kollas ar feiz hag ez ez eas war-du an douaroniezh, desachet e oa bet daveti en ur heuliañ kentelioù Karl Ritter e Berlin e 1850. Kuitaat a reas Frañs goude taol-stad Napoleon III. Eus 1851 da 1857 e veajas e Norzhamerika hag e Suamerika. Pa zistroas da Vro-C’hall e voe goulennet digantañ gant Hachette sevel al levrioù “Guides Joanne”. Goude-se e kendalc’has gant ur studiadenn skiantel diwar-benn an Douar, la Terre, embannet e 1869.\nE 1871 e kemer perzh e Kumun Pariz evel dileuriad an Etrevroadel (tu Bakounin) ha gward broadel, da c’houde e vo tennet e garg kelenner Skol-Veur digantañ, kondaonet d’ar galeoù e Kaledonia-Nevez (Kanaky) ar c’hastiz-se a zo kemmet e dek vloaz harlu, dre Europa a-bezh ez eus bet skiantourien o sevel o mouezhioù evit ma vefe lakaet digablus. Mont a ra neuze d’en em staliañ e Bro-Suis. Kenderc’hel a ra e breder war an diveliouriezh hag e studiadennoù geografel.\nAn embanner Hachette a c’houlenn digantañ sevel levrioù douaroniezh: la Géographie Universelle (19 levrenn, embannet etre 1875 ha1894). An oberenn-se, a genlabouras Piotr Kropotkin d’he sevel, a zo unan eus pennoberennoù Reclus a-fet douaroniezh, nerzhus eo ar skrid, leun a ditour a gaver ennañ, diouzhtu e ra berzh e-touez an dud desket. Er memes mare e sav ur gazetenn diveliour e Geneva gant e gamalad Kropotkin: “le Révolté”. E 1898 e vez embannet l'Évolution, la révolution et l'idéal anarchiste, ha da c’houde studiadennoù geografel l'Afrique australe (1901) ha l'Empire du Milieu (1902), ha skrivet a gevret gant e vreur Onésime. Mont a ra Reclus d’en em staliañ e Brussel, eno e kelenn. E-kichen e labour kelenner e skriv L'Homme et la Terre embannet etre 1905 ha 1908, an oberenn-se a zo ur preder geografel war al liammoù hag an eskemmoù etre an natur, ar gevredigezh hag ar politikerezh.\nMarvet eo Elisée Reclus e Torhout e-kichenn Gent e Belgia e 1905.\nUn oberenn savet gantan A mon frère le paysan a zo bet troet e brezhoneg gant Emile Mason ha strollad ar gelaouenn diveliour divyezhek Brug, bez ez eus diouzh an oberenn-man e brezhoneg Gwened : 'Da mem breur al labourer, hag e tregerieg: D’am breur ar peizant; moullet int bet e Gwengamp e 1913.\nOberennoù Reclus a zo bet lakaet a-gostez e-pad pell gant an douaroniourien Skol-Veur, adlennet e vezont hiziv an deiz rak leun a breder ez int war plas an den en endro. Reclus eo an douaroniour gall pennañ e dibenn an XIXvet kantved.\nPreder Reclus[kemmañ | kemmañ ar vammenn]\n"Al linennoù da heul n’hallfent ket bezañ ur programm gwirion. Skrivet int bet evit prouiñ e vefe ezhomm sevel ur programm a vefe, studiet, tabutet gant an holl dispac’hourien komunour. Marteze ez eus un nebeut eus ar frazennoù-se hag a gavfe o flas er raktres emaon o c’houlenn.\nDispac’hourien omp dre m’on eus c’hoant justis ha dre ma welomp an direizhder e kement lec’h en dro deomp. Gounidoù al labour a zo dasparzhet en doare kontrol ma’z in bet gounezet. Ar binvien didalvez o deus an holl wirioù, zoken lakaat ar reoù all da greviñ gant an naon, padal al labourer n’eus ket ar gwir zoken mervel gant an naon er sioulder, bac’het eo pa ra harz-labour. Tud anveet beleien a glask lakaat da grediñ e vez burzhudoù evit sujañ ar speredoù. Tud, rouaned o anvioù, a lâr int kaset gant ur mestr hollc’halloudus hag a glask bezañ mistri ivez ; tud armet gante a lazh, a mac’hagn hag a fuzuilh keit ma c’hellont ; tud gant brozhioù du a n’em lâr tud ar justis a kondaon Yann Baour hag a distaol ar re binvidik, a werzh an distaolioù hag ar c’hastizoù ; marc’hadourien zo a werzh poezon hag a vir ar boued mat, lazh a reont tamm ha tamm an hini baour a-benn dont da vezañ kapitalourien dev hag enoret. Ar mestr piv eo neuze ? Ar yalc’h setu piv eo ar mestr, setu ar pezh a zo kiriek eus planedenn an dud all. Un heuz eo seurt traoù. Poent eo cheñch. Galvomp holl d’an dispac’h a enep d’an direizhded.\n« Hogen petra eo ar justis nemet ur ger, un dermenadenn. Ar pezh a zo gwirion a zo gwir an nerzh. » Sed ar pezh a lavarer. Ret eo gwelout pe ez eo ar justis un uhelveno ha neuze e tle bezañ heñvel evit an holl ; pe n’eus met an nerzh evit ren ar gevredigezh hag e vo ret neuze e implij a enep d’hon enebourien. Pe frankiz ar parded pe lezenn an talion.\nPerak hastañ ? Sed aze goulenn an holl re ha n’o deus c’hoant ober netra, gortoz a reont e dremenfe an amzer. Dezho eo trawalc’h diorroadur gorrek ar gevredigezh, aon o deus rak an dispac’h. Etrezo ha ni an Istor he deus choazet. Biken n’eo aet an traoù war raok gant un diorroadur peoc’hus, atav ez eo bet cheñchet an traoù gant dispac’hoù trum. Padout a ra evit ar mennozhioù da diorroiñ en empenn. Gorrek eo ar prientiñ met, trumm eo an ober. Ma ‘z eo graet an diorroadur en empenn, an divvrec’h eo avat hag a ra an dispac’h.\nPenaos ober an dispac’h-se a zo o vezañ prientet tamm ha tamm er gevredigezh hag a sikouromp e diwanadur gant hon holl strivoù? Daoust hag e vo en ur sevel bagadoù hag a zo isurzhiet an eil d’egile ? Daoust hag e vo en en em zerc’hel evel bouc’hizien, hag a zo hor enebourien, en ur gaout mistri ha kargidi, en ur sevel ur skeul a c’halloudoù, en ur vezañ evel binviji e daouarn ur mestr? Ha kregiñ a rafomp d’em zilezel evit kaout frankiz? Nann, dre ma’z omp diveliourien, da lavaret eo tud hag o deus c’hoant mirout o holl kiriegezhioù, bezañ kiriek diouzh o oberennoù, hag a ra traoù hervez o gwirioù hag o deverioù hiniennel, ha n’o deus mestr ebet evel ma n’int mestr den.\nC’hoant on eus en em zigabestrañ diouzh diouzh stardadenn ar stad, chom hep kaout uhelidi a-us deomp hag a renfe en hor plas hag a lak o c’hoantoù e plas hor reoù.C’hoant on eus distruj pep lezenn diavaez, ha chom stag diouzh lezennoù diabarzh hor natur. En ur ziframmañ ar stad e lemmomp ivez pep moral ofisiel, rak gouzout a reomp dija n’eus ket tu kaout a moral el lezennoù digomprenet ha digomprenus, er sentidigezh. N’ez eus a moral nemet er Frankiz. Drezi eo ez eo posupl an adnevesaat. C'hoant on eus mirout hor speredoù digor, bezañ dedennet gant pep araokadenn, gant pep mennozh nevez, gant pep intrudu brokus. Hogen, ma’z omp diveliourien, enebourien an holl mistri, ez omp ivez komunourien-etrebroadelourien, dre ma gomprenomp ez eo dibosupl ar vuhez hep bodad sokial. Hon unan, n’hallomp ober tra, padal, en ur gevrediñ e c’hallomp cheñch ar bed. En em gevrediñ a reomp an eil reoù gant ar reoù all en un doare naturel, dieub ha par, labourat a reomp war un oberenn a-stroll, diluziet eo ar c’hudennoù gant ar c’hengred hag an trubuilhoù gant ar justis hag ar vadelezh stroll. N’ez omp ket tizhet gant ar c’hasoni, maget ma’z eo gant ar relijionoù hag ar vrogarouriezh. Studiadenn an natur eo hor relijion nemeti, hag ar bed a-bezh eo hor vammvro. Ar feulster, ar bizhoni, an drubarderezh ne vo ket mui diouto. An douar a teuio da vezañ ur berc’henniezh a-stroll, lammet va harzoù ha klouedoù. Produoù an douar a vo produet hervez an ezhomm a zo diouto ha e-lec’h ma c’hellont bezañ produet hep na zistrujfent kempouez naturel an douar. Er memes koulz e vo dasparzhet ar pinvidigezhioù etre an dud en un doare kevatal hag an eskemmoù a vo graet en un doare reizh.\nN’emaomp ket o sevel aze taolenn ar gevredigezh da zont : d’an holl dud dieub eo d’he grouiñ, da reiñ he stumm dezhi en un doare emyoulek, ar stumm-se sur a cheñcho atav evel ma cheñch atav stummoù ar vuhez. Hogen ar pezh a ouezomp eo ez e stourmimp atav a-enep pep direizhder, pep trubarderezh e keñver mab-den. Keit ma pado an direizhder, ni komunourien-etrebroadelourien a chomo atav en dispac’h peurbadel."\nAdtapet diwar « https://br.wikipedia.org/w/index.php?title=Élisée_Reclus&oldid=1817168 »\nKemmoù diwezhañ degaset d'ar bajenn-mañ d'an 22 Kzu 2018, da 12:28.


Richard Parry (eskob) - Wikipedia\nRichard Parry (eskob)\nDelwenn Richard Parry er monumant en enor da droerien ar Bibl, e Llanelwy\nRichard Parry (1560–1623) a oa eskob Llanelwy e hanternoz Kembre hag unan eus troerien ar Bibl e kembraeg.\nGanet e voe e 1560, mab da John ap Harri, eus Pwllhalog, Cwm, e Sir y Fflint da neuze, ha d'e wreg Elen ferch Dafydd ap John, eus Llanfair Dyffryn Clwyd, e-kichen Rhuthun.\nBeleget e voe e 1584, ha mont da rener skol Rhuthun. Goude bezañ bet dean Bangor e voe sakret eskob Llanelwy e 1604. Dimezet e oa gant Gwen ferch John ap Rhys Wyn ha pevar mab ha seizh merc'h o devoe.\nAdwelet a reas Richard Parry an droidigezh kembraek eus ar Bibl graet gant an eskob William Morgan, un nebeud bloavezhioù abretoc'h. Gant e vreur-kaer, ar geriadurour John Davies, e reas al labour-se moarvat. Lakaat a reas embann, e kembraeg, ar Bibl hag al Levr Pedennoù e 1620 ha 1621.\nY bywgraffiadur ar-lein (e kembraeg pe e saozneg)\nAdtapet diwar « https://br.wikipedia.org/w/index.php?title=Richard_Parry_(eskob)&oldid=1751369 »\nKemmoù diwezhañ degaset d'ar bajenn-mañ d'an 13 Mez 2017, da 16:21.


-- SELECT IDproduit,titre1,photo FROM produits WHERE mot LIKE '%:177:%' AND del<>'del' AND bloque<>1 AND ( dateDEB>100 AND dateDEB<=1639011600 ) AND ( dateFIN<100 OR dateFIN>=1639011600 ) ORDER BY LENGTH(STOCKemplacement) ASC, STOCKemplacement ASC Fin ar Bed 2 - Lodenn 2\nFin ar Bed 2 - Lodenn 1\nFin ar Bed 2 - Lodenn 2\nGoude koll he labour emañ Mari o vevañ en hec’h-unan, trapet en hirvoud, inouet-krenn anezhi, pa bellgomz dezhi a-greiz-holl Anne, mamm Klet, he mignon gwellañ. Hennezh eo en doa bet kaset Mari gantañ en un istor gwall zañjerus. Klevet a ra e-giz-se emañ Klet war dec’h, en arvar da goll e vuhez. Mont a ra an div vaouez da glask war e lerc’h. Prestik avat en em rento kont Mari ne zeu ket an dañjer diouzh an tu ma soñje dezhi da zigentañ\nC'hwitet ho peus war ar c'houlzad 1añ ? Kit da welet Fin ar bed 1.


Keleier Noz du jeudi 24 novembre 2016\nTOUR DE FRANCE 2004 © Maxppp - JM NIESTER\nDiffusion du jeudi 24 novembre 2016 Durée : 11min\nTro Bro C'hall e Breizh ! Tremen a raio ar chupenn velen dre hentoù ar vro e 2018. Komzet hon oa ivez diwar-benn dastumadeg Bank ar boued. Displeget e oa bet perak e save klemm ar Kevre ar beizanted a-enep da tiez laezh ha gant piv e oa aet ar maout en Tréteaux chantants.\nTro Bro C'hall 2018 : e-pad 3 dervezh e Breizh !\nTremen a raio rederien an Tro bro c'hall dre Vreizh e 2018. Aozet e vo tri tennad er vro. Un tennad a vo etre an Oriant ha Beg ar C'hra, unan all kostez Brest hag un trede a vefe sañset kostez Pondi ha Gwened. N'eus netra ofisiel evit poent, met degemeret e oa bet memestra dilennidi ar C'hap gant Christian Prudhomme dimerc'her e Pariz. Alain ar Gouil a zo aozer ar redadeg les Boucles de l'Aulne e Kastellin. Pase laouen eo. Gant Alain ar Gouil.\nSevel a ra klemm Kevre ar beizanted a-enep da diez-laezh\nSavet zo bet klemm gant Kevre ar beizanted a-enep d'ar stalioù-laezh. Ar C'honf a sav klemm a-enep da Sodiaal, Lactalis, Even, CLAL Sant Ivi hag ar Sill. Bet e oa ar sindikalourien da reiñ un doser klemm da balez justis Kemper ha da hini Sant Brieg. Tamallet e vez gant ar sindikad ar prizioù re izel paeet d'ar broduerien laezh gant ar stalioù-laezh-se. Paeet e oa bet e miz Here 28/ct al litrad laezh da Bierre-Louis Le Cras, ezel ar C'honf ha produer laezh e Rieg. Padal e koust dezhañ 35/ct produiñ ul litrad laezh. Gant Pierre-Louis Le Cras.\nBank ar boued dirak gourmarc'hadoù ar vro\nMa' z it d'ar gourmac'had disadorn ha disul e vo gwelout ganeoc'h youlidi Bank ar boued. Aozet e vez ganto bep ploaz an dastumadeg vras a-benn kaout trawalc'h a voued da reiñ d'ar re baourañ e-pad ar goañv. E Penn ar Bed e vo daou vil den o c'houlenn digant pratikoù ar stalioù reiñ boued, pe traoù all. Charles Normant a zo a youl vat, e-karg eus ar boued yen e Bank ar Boued Penn ar bed. Pennad-komz gant Chales Normant.\nTréteaux chantants : aet ar maout gant Jean-Jacques Marrec eus ar Folgoed\nDalc'het e oa bet gourfenn ar genstrivadeg vras eus Norzh Penn ar Bed. Deuet e oa 4000 dene sal Arena Brest da selaou ouzh 12 kaner amatour ouzhpenn 50 vloaz hepken. Ar ganerien-se a oa bet ar re wellañ eus abadennoù all aozet e-pad ar bloaz, e bro Vrest, bro an Aberioù, ar stêr Aon ha pe c'hoazh enez Eusa. E-fin ar gont e oa bet gounnezet gant Jean-Jacques Marrec eus ar Folgoed. Kanet brav oa bet graet ivez gant Gilles Cazenavette eus ar Relek ha tapet gantañ an eil briz ha priz ar publik ! Gant Jean-François ha Jean-Yves, arvesterien.


M. Pokora e lid an NRJ Music Awards 2013\nM. Pokora pe Matt Pokora, e gwirionez diskleriet Matthieu Tota e marilh an ti-kêr, a zo ur c'haner, un oberour-sonaozour-jubennour hag un dañser gall war sonerezh pop. Ganet eo d'ar 26 a viz Gwengolo 1985 e Strasbourg en Elzas. Eus Polonia eo e dud, mab eo da André Tota, bet c'hoarier mell-droad a-vicher.\nE 2003, e c'hounezas koulzad 3 an abadenn Popstars gant ar strollad Linkup. Goude an albom kentañ, e tivizas mont war ar vicher eñ e-unan. E miz Du 2004, e savas e albom kentañ eñ e-unan anvet "M. Pokora", dont a reas da vezañ pladenn aour e Frañs. "Player" a zo bet graet e 2006, hag a zo e albom nemetañ a zo bet e penn uhelañ ar gwerzhioù albomoù e Frañs. E 2008, e savas un albom e saozneg anvet "MP3". Goude an albom e saozneg e savas un albom e galleg anvet "Mise à Jour" e 2010. Sevel a reas e 2012 e bempvet albom anvet "A La Poursuite Du Bonheur", dont a reas da vezañ pladenn aour e Belgia a-benn dek devezh hag e Frañs a-benn eizh devezh. Er c'hentañ sizhun pa zeuas er-maez ez eus bet 40 000 albom gwerzhet.\nAdalek miz C'hwevrer betek miz Meurzh 2011, e kemeras perzh er c'hentañ koulzad an abadenn "Danse Avec Les Stars" war TF1 hag e c'hounezas ar genstrivadeg gant an dañserez a-vicher Katrina Patchett. Kemer a reas perzh, an 2 a viz Eost 2011 er c'hrogad Manchester United a-enep an Olimpek Marsilha, e Monaco, evit ar gevredigezh "Un sourire, un espoir pour la vie" krouet gant Pascal Olmeta. Kemer a reas perzh ivez, e 2011 er ganaouenn Des Ricochets, gant un tri-ugent a arzourien all, evit ar gevredigezh Unicef. E Genver 2012, ez eas da ganañ gant strollad Les Enfoirés ha kevredigezh Les Restos Du Coeur. Ar 26 a viz Meurzh 2012, e kemeras perzh gant arzourien all (evel Patrick Bruel, Amel Bent, Christophe Maé, Inna Modja...) en ur sonadeg evit ar gevredigezh Les Orphelins de Makala e sal ar Zénith e Lille (sonadeg aozet gant Rio Mavuba, krouer ar gevredigezh hag ivez c'hoarier ha kabiten al LOSC Lille Métropole).\nKalz a vrizhelladurioù en deus. Bet en deus e gentañ tattoo da 18 vloaz hag e oa M. Pokora. Isabelle Gambotti, maeronez ar strollad e-barzh Popstars, he deus lâret dezhañ «Ar pep pouezusañ e-barzh ar vicher-mañ, a zo bezañ uvel, n'eus forzh petra a c'hoarvezo dit, n'ankouaez ket eus pelec'h e teuez, an uvelded a zo ar pezh pouezusañ eus an talvoudegezhioù evit padout.» Neuze pellgomzet en deus d'e vamm-gozh polonat, mamm e dad, evit goulenn ganti penaos e veze lâret uvelded e poloneg, ha respontet he deus M. Pokora. Ur bloaz goude e oa bet ret dezhañ choaz un anv evit ober ar vicher eñ e-unan. Neuze en deus sellet ouzh e vrec'h e-lec'h ma oa skrivet M. Pokora ha deuet eo da vezañ M. Pokora.\n1 Buhez prevez\n2 Komedienn war gan: Robin des Bois "Ne renoncez jamais"\n4 Prizioù hag anvidigezh\nBuhez prevez[kemmañ | kemmañ ar vammenn]\nGanet eo Matthieu Tota ar 26 a viz Gwengolo 1985, 27 vloaz eo hiziv an deiz, e dad o vezañ t c'hoarier mell-droad a orin eus Polonia, André Tota hag e vamm kargadez, Brigitte. Julien Tota, e vreur bras pemp bloaz koshoc'h egetañ, a zo ganet an 21 a viz Kerzu 1978, 32 vloaz eo hiziv an deiz, a zo ur soner gitar ha soner gant M. Pokora.\nDaremprediñ a reas Matthieu skol kentañ-derez ar gelennadurezh kristen e Strasbourg, da c'houde ez eas da skolaj Paul-Emile Victor e Mundolsheim hag e lise micherel Aristide Briand, e Schiltigheim.\nKomedienn war gan: Robin des Bois "Ne renoncez jamais"[kemmañ | kemmañ ar vammenn]\nE miz Gwengolo 2012, M. Pokora a c'hemenn e tapas kaout roll pennañ ar gomedienn war gan Robin des Bois: "Ne Renoncez Jamais" rakwelet evit Gwengolo 2013. Ar gomedienn war gan-se a zo bet krouet gant Gilbert Coullier ha Roberto Ciurleo. An tudennoù pennañ a zo hini Robin ar C'hoadoù dalc'het gant M. Pokora, Stéphanie Bédard o c'hoari perzh Marianna, Dumé o c'hoari roll Sheriff Nottingham, Caroline Costa o c'hoari hini Bedelia, Sacha Tran Adrien, Nyco Lilliu Breur Tuck ha Marc Antoine Petit Jean. An abadenn gentañ a vo c'hoariet d'ar 26 a viz Gwengolo 2013 e Palais des Congrès de Paris. 55 den a vo war al leurenn en ur gontañ ar ganerien.\n2013 : Robin des Bois : Ne Renoncez Jamais\n2015 : Rythmes Extrêmements Dangereux (R.E.D.)\nPrizioù hag anvidigezh[kemmañ | kemmañ ar vammenn]\nNRJ Music Awards : 1\n2010/2011 : Mise à jour\n2013-2014 : Robin des Bois\n2015-2016 : R.E.D. Tour\nAdtapet diwar « https://br.wikipedia.org/w/index.php?title=M._Pokora&oldid=1968018 »\nKemmoù diwezhañ degaset d'ar bajenn-mañ d'an 22 C'hwe 2022, da 07:17.


Buhez ar Sent/1912/Judikaël - Wikimammenn\nBuhez ar Sent/1912/Judikaël\n◄ Mari an Ele Judikaël Briak ►\nRoue Breiz (***-650)\nJudikaël, mab henan Judaël, a zo unan eus Bretoned ar VIIet kantved o deus lezet ar muian brud vat war o lerc’h.\nE vrec’h a oa dir :\nPenn kentan ha penn divezan e vue a dremenas en manati Gaël. Epad ma oe war an trôn, ar vro a oe en peuc’h. Diou wech, koulskoude, e renkas ober brezel evit diarbenn ar roue Dagobert a felle d’ezan lakat truajou war ar Vretoned, ha diou wech e c’honezas.\n« Hegarat evit e vignoned, a lavar d’imp eur skrivanier koz, Judikaël a oa didrue evit e enebourien, dreist-oll evit ar C’hallaoued. Alïes e stourmas oute ha bep tôl e ledas aneze war an dachen.\n» Ober a reas, hag hen c’hoaz yaouank-flamm, treo souezus, ha ne oa ket eun den en kreiz an oad goest d’ober aneze.\nAdtapet diwar « https://br.wikisource.org/w/index.php?title=Buhez_ar_Sent/1912/Judikaël&oldid=34705 »\nKemmoù diwezhañ degaset d'ar bajenn-mañ d'an 5 Ebr 2012, da 08:32.


Ai‘ta! » E 2013 ez eo difennet ar brezhoneg c’hoazh war an hentoù-tizh e Breizh !\nE 2013 ez eo difennet ar brezhoneg c’hoazh war an hentoù-tizh e Breizh !\nE-barzh ul lizher skrivet da strollad Ai’ta! en devoa embannet an aotrou Léchelon, rener an DIRO (Direction Interdépartementale des Routes de l’Ouest), e nac’he ober gant hor yezh war panellerezh an hentoù-tizh e Breizh. Hervezañ eo reizh e vefe “berzet diouzh ret“ ar brezhoneg abalamour da “abegoù lenn ha surentez“. Respontet en deus Ai’ta! dezhañ e deroù\nOberenn distaliañ panelloù gallek an hent-bras niv.12\nmiz Kerzu 2012 ne oa ket gwir kement-se, ha ne oamp ket evit degemer seurt kaozioù, dreist-holl da c’houde promesoù prezidant nevez ar Stad… Ur miz war-lerc’h al lizher-se n’he deus ket respontet dimp renerezh an DIRO e Roazhon, hag ar brezhoneg a chom difennet-groñs war hentoù-tizh hor bro !\nN’eo ket ar strollad Ai’ta! evit asantiñ seurt komzoù toull ha dismegañsus diwar-benn hor yezh. E deroù ar bloavezh nevez-mañ e fell dimp pediñ an aotrou Léchelon da vont en e garr-tan gant hentoù departamantoù Breizh (ha darn anezhe o vezañ kempennet vele hentoù-tizh) ha gant hentoù-tizh broioù all Europa. Evel-se en do tu da welet e kaver panelloù en div yezh stank-ha-stank hag a-wel d’an holl. Dimp da c’hoût, ha hervez ar studiadennoù skiantel graet war an dachenn-se, n’eo ket dañjerusoc’h an hentoù-se evit ar reoù all, na diaesoc’h da vont gante.\nPoent-bras eo paouez gant an doare fall-se da ziforc’hiañ ar yezhoù ha derc’hel da waskañ ar brezhoneg hag an dud a ra gantañ bemdez. Kaoz a zo amañ da zoujañ ouzh Gwirioù Mab-Den koulz hag an holl Vretoned a fell dezhe e chomo bev o yezh. Ouzhpenn da se ez a skridoù rener an DIRO a-enep promesoù François Hollande, kar gantañ e oa bet lâret e vefe kadarnaet karta Europa ar yezhoù rannvro ha bihan-niver e-kerzh e resped a brezidant ar Republik.\nA-benn nebeut e vo cheñchet kalz a banelloù war-vord an hentoù-tizh, e meur a lec’h e Breizh : war eskemmer al Loc’h e Kemper (29) ha tro-dro da Rostrenn (22) pa vo digoret ul lodenn nevez deus an hent-bras 164. Goulenn a reomp groñs ma vo staliet buan panelloù en div yezh ha par-ouzh-par eno, koulz ha pep lec’h ma vo lakaet panelloù nevez. Goulenn a ra Ai’ta! ivez d’an dud dilennet pouezañ war renerezh an DIRO Roazhon evit ma doujo ouzh c’hoant ar Vretoned hag o dilennidi ar buanañ ar gwellañ o staliañ ur banellerezh divyezhek war hentoù-tizh Breizh. Ma ne welomp ket an traoù o vont war an tu mat buan e tistrofomp war an dachenn evit adlañsañ an oberennoù distaliañ lakaet a-gostez abaoe dilennadeg François Hollande.\n« Nedeleg laouen a-berzh Ai’ta !\nKentañ emvod Ai’ta! Treger »


Trizek istor war ar Redadeg skrivet gant skolidi Kemper\nmardi 17 avril 2018 à 18:04 Par Pauline Kerscaven et Tudi Crequer, France Bleu Breizh Izel\nAbaoe penn-kentañ miz Gwengolo e skriv skolidi Kemper istorioù diwar-benn ar Redadeg. Kalz a vennozhioù o deus bet. Ul levr niverel a zo o paouez bezañ embannet gant Keit vimp bev. Hag ur genstrivadeg a zo bet aozet evit priziañ ar re wellañ. Gant piv eo aet ar maout neuze ?\nAet eo Fanny Chauffin da wellet ar re yaouank meur a wech en o skolioù. - Lec'hienn ar Redadeg\nTrizek dañevell a zo bet skrivet, leun a fent, a vousfent a-wezhioù, testennioù faltazi pe traoù dreist ordinal. Abaoe penn-kentañ ar bloavezh skol emañ eizh klas divyezhek pe Diwan eus Kemper o labourat war ur raktres tro dro d'ar Redadeg.\nIjinet e oa bet ar raktres gant Pierre Mens-Pégail, eus Mediaouegoù Kemper. Pedet e oa bet gantañ Fanny Chauffin, skrivagnerez ha kelennerez, da vont da wellet ar re yaouank. Evit sikour anezho da sevel testennioù.\nUr goulenn a oa bet savet d'ar re yaouank er penn kentañ : petra a c'hell tremen war hent ar Redadeg ? Dezho e oa war lec'h da ijinañ istorioù. Hag awenet e oa bet ar vugale. "E penn-kentañ 'noa c'hoant reoù zo sevel istorioù kompliket. E skol Diwan Penhars, da skouer, em boa kejet ouzh bugale dedennet gant an dazont, an terrorism, eme Fanny Chauffin. Displeget em eus dezho e oa un dañevell hag e oa ret skrivañ un istor simpl kenañ."\nGant Keit vimp bev eo bet dastummet an holl dañevelloù hag embannet eo bet ul levr niverel. "Tu zo lenn an istorioù war lec'hienn ar Redadeg, a-benn neubeud e vint ivez war lec'hienn KVB. Ha marteze e vo lakaet reoù zo da vezañ moullet evit Priz ar vugale."\nFanny Chauffin a zo bet plijet da sikour ar re yaouank da skrivañ istorioù. © Radio France - Tudi Crequer\nGant piv eo aet ar maout ?\nUn toullad mizioù zo oa bet lakaet an trizek testenn war lec'hienn internet ar Redadeg. Ha pep hini ac'hanomp a c'helle votiñ evit an hini gwellañ. Gant piv eo aet ar maout neuze ?\nLise / "Riwana en arvar"\nEvit al liseoù eo "Riwana en arvar", skrivet gant tud yaouank lise Brizeux, a zo bet priziet. "Spi em eus de c'hoarvezo biken d'ar Redadeg an istor-mañ !", eme Fanny Chauffin.\nUn nozvezh vrav a 7 a viz Mae e oa en em gavet ur strolladig pemzek brezhoneger a-feson etre Pondi ha Neuilhag evit ar Redadeg. Un nozvezh sioul ha dous e oa, tro 3 eur mintin. Skeudoù ar gwez war an hent a zistaole sklerijenn al loar-gann. A-bell e kleved kan ur gaouenn ha trouz dour ar ster o redek. Un nozvezh eus ar re vravañ evit redek. Emgav a oa bet roet gant Daprig an Atlantel, bet kelenner en ur skolaj stank ha laouen e izili. Galvet en doa brezhonegerien brudet ha barrek evit redek asambles gantañ ar c’hilometr en doa prenet en o anv dezho holl, evit arouezan skeudenn sakr ar brezhoneg.\nSkolaj / "Tan d'ar redadeg"\nEvit ar skolajoù, e oa "start dispartiañ ar re yaouank rak e oa ur bern istorioù dedennus", a gendalc'h Fanny Chauffin. Skolaj Diwan a zo bet trec'h gant an dañevell anvet "Tan d'ar redadeg".\nE Rosporden, da hanternoz, e oa ar Redadeg o tremen e-kichen ti ur wrac’h, mestrez un aerouant o vevañ dindan he zi. O kousket e oa al loen vil. Dihunet e oa bet gant trouz ar sonerezh hag ar rederien o huchal hag o huchal hag o kanañ laouen ha kreñv : «1, 2, 3, Brezhoneg e pep ti !», «Deus ‘ta frei kozh da hej da vro !...»\nSkolioù / "Redadeg 2200"\nGant ar re vihan, eo skol Diwan Penhars a zo bet priziet evit "Redadeg 2200".\nUr wech e oa e 2200 e Londrez ur strobinellerez anvet Ermionn. He zud avat ne oant ket sorserien. Blev c’hell he doa, ha rodellek. Ermionn a blije dezhi al levrioù hag ar studioù. Kuitaet he doa Poudlard ha kavout a rae hir he amzer. Ur wech e teuas ul lizher war skramm Interdroch dre olokroù. Lenn a reas Ermionn : "Ermionn, Me, maer Kemper, a c'halv ac'hanout evit tennañ ar saotradur eus kêr-Gemper, peogwir out ur sorserez a-feson. Evel ma ouzez, ar Redadeg a zo bep daou vloaz. Met ur goumoulenn spontus a zo a-us da Gemper ha ret e vo lakaat maskloù ha boutailhadoù oksijen evit mont da redek ar bloaz- mañ... Sikour, Ermionn ! Kavout a ri ur ger kuzh evit mont diouzhtu da Gemper. Gant ar spi e voc'h gwelet e kêrbenn Kerne dizale. A galon. Aotrou Konwoion"\nTudi CrequerFrance Bleu Breizh Izel\nCulture – Loisirs Emañ ar Fest Jazz o klask 12.000 euro\nCulture – Loisirs Festival Kleg' : En Arwen, en arvar\nCulture – Loisirs Klervi, l'héroïne bretonne du huitième tome des "Passagers du vent"


o devo - Wikeriadur\n(Adkaset eus o-devo)\nDiwar o ha devo.\no devo /Distagadur ?/\nFurm ar verb en devout/kaout e trede gour lies an amzer-da-zont, en doare-disklêriañ.\nDarn, neuze, p'o-devo eun troad bennag war ar re all, a wasko anezo gwasa ma hallint. — (Jules Gros, Le trésor du breton parlé Deuxième Partie, 1970, p. 194.)\nP' o-devo douar da zevel o zi e vo eul lañs dezo. — (Jules Gros, Le trésor du breton parlé Deuxième Partie, 1970, p. 306.)\n— Trawalc'h a chom ganto eus Dour an Hirvuhez, hag amzer o devo da lakaat urzh en o aferioù. Goude e varvint, ya. — (J.K. Rowling, lakaet e brezhoneg gant Mark Kerrain, Harry Potter ha Maen ar Furien, An Amzer embanner, 2012, p. 306.)\ngalleg : (elles)/(ils) auront (fr)\nspagnoleg : (ellas, ellos ; ustedes) habrán (es) , tendrán (es)\nAdtapet diwar « https://br.wiktionary.org/w/index.php?title=o_devo&oldid=302996 »\nKemmoù diwezhañ degaset d'ar bajenn-mañ d'an 4 Her 2020, da 09:02.


Pajenn:Ar Prat - Nozveziou an arvor, 1909.djvu/31 - Wikimammenn\nPajenn:Ar Prat - Nozveziou an arvor, 1909.djvu/31\nLavaret a read ouspenn ez oa bet kurunet ar c’hont Monfort dug a Vreiz-Izel, dindan an hano a Yann, pevare eus an hano. Heman, hervez ar brud, a yoa o vont da gastiza kalet kement marc’heg a yoa bet a-du gant e enebour.\nHag an traou-ze holl a yoa gwir, nemet ar pez a lavared da ziveza : edo o vont da gastiza e enebourien.\nEvel e vamm, Yann Monfort en doa eur galon vat ha trugarezus ; hag ouspen-ze, gwelloc’h e kave beza madelezus e-henver e varc’heien a Vreiz, ha beza deuet mat ganto. Hogen Tereza ne ouie ket an dra-ze, ha setu perak ec’h en em lezas da veza trec’het gant an dristidigez. Kredi a reas e oa maro he zad, pe edo o tizec’ha en eur prizon tenval bennak o c’hedal e varnedigez.\nPetra n’he divije ket roet evit gouzout petra oa deuet da veza ?\n— « Ne fell ket d’in chom pelloc’h en arvar-ma, emezi, me a yelo da gavout mamm an dug nevez ; roet he deus d’in he ger, en Henhont, e talc’ho sonj achanoun ; ne lavaro ket nan d’in pa c’houlennin outi lezel e vuez gant va zad, mar deo beo c’hoaz, da vihana ! »\nNe wele mui netra en tu-all d’an dra-ze ; an deiz-se zoken e lavaras d’ar goueriaded petra he devoa c’hoant da ober. Hag e c’houlennas diganto ha ne vije ket unan bennak anezo dare da ober hent ganti. Dioc’h-tu e teuas eur maread d’en em ginnig, ha Tereza n’he doe nemet dibab da ober. Henvel a reas c’houec’h eus ar re a gave d’ezi a yoa ar muia douget eviti, hag e lavaras d’ezo en em lakaat e tro a-benn an deiz warlerc’h.\nEn dervez-se, goude meren, ez eas eur bagad bugale da gas bokedou d’ar c’halvar ha da c’houlen\nAdtapet diwar « https://br.wikisource.org/w/index.php?title=Pajenn:Ar_Prat_-_Nozveziou_an_arvor,_1909.djvu/31&oldid=158367 »\nKemmoù diwezhañ degaset d'ar bajenn-mañ d'an 10 Ebr 2020, da 15:16.


son - Wikeriadur\n(Anv-kadarn 1) → Etimologiezh da glokaat (Ouzhpennañ)\n(Anv-kadarn 2) → Etimologiezh da glokaat (Ouzhpennañ)\n(Furm-verb) Savet diwar son-, pennrann ar verb seniñ, hep dibenn-ger.\nson /ˈsɔ̃ːn/ gourel (liester sonioù)\nSonet eo ar son kentañ ? — (Jules Gros, Le trésor du breton parlé Deuxième Partie, 1970, p. 481.)\nNag a blijadur sevel en tour da seniñ ar c'hleier, en em lezel da vrallañ a-istribilh ouzh ar c'herdin pa vez fin d'ar son. — (Tad Medar, An Tri Aotrou, 1981, p. 70.)\ngalleg : son (fr)\nsaozneg : sound (en)\nson /ˈsɔ̃ːn/ benel (liester sonioù)\nTon pa vez kanet gant komzoù\nHonnezh zo ur son vrav. — (Jules Gros, Le trésor du breton parlé Deuxième Partie, 1970, p. 481.)\nGwerzioù ha Sonioù Breizh.\nSon ar Chistr, Son ar C'hafe, Son ar Pilhaouer — (Anvioù meur a son vrezhonek brudet.)\nKemo du-mañ a ouie leizh an ti a sonioù. — (Jules Gros, Le trésor du breton parlé Troisième Partie, 1974, p. 11.)\ngalleg : chanson (fr)\nsaozneg : song (en)\nStumm rannyezhel ar verb seniñ.\nAr soner a baouezas neuze da son, — (Fañch an Uhel, Kontadennoù ar Bobl/1, Al Liamm, 1984, p. 97.)\n...pa deuas seizh eur da son e bourk Ploueskad... — (Lan Inizan, Toull al Lakez, Brest-Kemper, 1878, Kemper, 1930, p. 37.)\nRet e vo son ar c'hleier — (Jules Gros, Le trésor du breton parlé Deuxième Partie, 1970, p. 481.)\nE pardon Pichibon — Oa tri o tañsal ha pevar o son. — (Mammenn ?.)\nseniñ, siniñ, soniñ\ngalleg : sonner (fr)\nkembraeg : canu (cy)\nsaozneg : ring (en)\nFurm ar verb seniñ e trede gour unan an amzer-vremañ, en doare-disklêriañ.\nAr c'hirri a son, a vlej evit goulenn plas, e ruioù enk ar Faou hag o treiñ da gemer hent Rumengol. — (Brogarour, Onenn, Gwengamp, 1936, p. 75.)\nFurm ar verb seniñ en eil gour unan an doare-gourc'hemenn.\nSon kloc’h Nizon — Son, son ! — (Son al leur-nevez, er Barzhaz Breizh.)\nson /.../ (liester : sons)\nEllos son niños : bugale int.\nSon de la loma, y cantan en el llano.. Miguel Matamoros.\nEu son don Andrés.\nAdtapet diwar « https://br.wiktionary.org/w/index.php?title=son&oldid=289107 »\nDernière modification le 3 Du 2019, à 14:07\nKemmoù diwezhañ degaset d'ar bajenn-mañ d'an 3 Du 2019, da 14:07.


Banniel Gadsden - Wikipedia\nBanniel Gadsden (saozneg : Gadsden Flag) a zo ur banniel ma weler un naer-ourouler hag al lugan Dont Tread On Me («arabat bale warnon», latin : nemo me impune lacessit). Banniel frankizourien ha libertarianed SUA eo. Krouet e voe e 1775 gant ar c'horonal Christopher Gadsden, da vare Benjamin Franklin ha Brezel dieubidigezh ar Stadoù Unanet.\nDibabet e voe an naer-ourouler gant Benjamin Franklin peogwir eo ul loen-stlej dizrouk (peogwir n'eo ket gantañ e vez kroget da dagañ), met ma valeer warnañ e tag d'e dro, ha marvus e c'hall e daol-dant bezañ. Trizek kelc'hienn a ya d'ober e gorf, da lavaret eo kement hag an trevadennoù breizhveuriat en Amerika e 1776.\n2 Er sevenadur pobl\nFirst Naval Jack, banniel ofisiel morlu SUA, krouet diwar banniel Gadsden Flag\nImplijet e voe arouez an naer (Crotalus horridus) da aroueziñ an trizek trevadenn gentañ en Amerika, diwar tresadenn Benjamin Franklin (gwelout : Join, or Die). Pa dostaas mare an Dispac'h amerikan e teuas da vezañ un arouez eus dieubidigezh Amerika. E 1774 e voe implijet gant Paul Revere hag a lakaas anezhañ e-kichen titl e gazetenn titlet Massachusetts Spy. Hiziv an deiz emañ al lugan Don't tread on me koulz hag an naer war banniel morlu SUA.\nEr sevenadur pobl[kemmañ | kemmañ ar vammenn]\nar banniel a weler er stirad skinwel Jericho, da skouer er rann ziwezhañ, da aroueziñ frankiz kêr Jericho.\nWar golo ar bladenn The Black Album gant Metallica emañ. Unan eus tonioù ar bladenn a zo e ditl Don't Tread On Me.\ngwelet e vez er film The Patriot.\nGwelet e vez e kuzhiadell armoù Burt Gummer er film Tremors 3.\nGwelet e vez war burev Sam Seaborn (Rob Lowe) er stirad skinwel The West Wing.\ne 16vet rann 6vet prantad 6 The Simpsons e tiskouez Bart e feskennoù ma lenner Don't tread on me.\ner film Rocky 4 e weler ez eo staget ar banniel ouzh chupenn Paulie p'en em gav e Rusia gant Rocky Balboa.\n↑ http://www.loc.gov/exhibits/us.capitol/s1.html#gadsden, A More Perfect Union: Symbolizing the National Union of States, Library of Congress\nLec'hienn ar Founding fathers\nLec'hienn diwar-benn istor banniel Gadsden\nAdtapet diwar « https://br.wikipedia.org/w/index.php?title=Banniel_Gadsden&oldid=1828368 »\nKemmoù diwezhañ degaset d'ar bajenn-mañ d'an 12 C'hwe 2019, da 06:50.


Guirionéeu ag er Religion/Chapistr 13 - Wikimammenn\nGuirionéeu ag er Religion/Chapistr 13\n◄ Hàg avantajus-é en devout ur vuhé hir ? N’en dès meit er péhèd e zou contrel d’er salvedigueah ha de volanté en Eutru Doué. Ar en anjuli e hra er péhèd de Zoué. ►\nn’en dès meit er péhéd e zou contrel d’er salvedigueah ha de volanté en eutru doué.\n1° Chongeal, desirein, gobér un dra péhani e zou énep de volanté ha de lézen en Eutru Doué, pé manquein a hobér er péh e gommand, e zou péhein ; hag èl ne salve en Eutru Doué meit er ré e zou bet aboeissant d’é volanté ha d’é lézen, red-é el larèt : er péhèd e zou en dra contrellan d’er salvedigueah.\nBout salvet, e zou bout guet Jesus-Chrouist, ha gùélèt Doué face-oh-face én é hloër. Hama, n’en dès meit er péhèd e hel hun dispartiein doh Jesus-Chrouist ha gobér d’emb col græce Doué. Me zou sur, e laré sant Paul, penaus nitra crouéet n’em dispartiou jamæs doh Jesus-Chrouist. Mæs er péh ne hel quet gobér ol en treu crouéet, er péhèd é hunan er groa.\nMe zeli enta sellèt er péhèd èl er brassan droug e zou ér bed. Er hlinhuédeu, er holleu danné n’en dint quet gùir drougueu : n’en dès meit er péhèd e zou perpet un droug hag er brassan ag en drougueu, rac n’en dès meit er péhèd e vir doh-emb ag en devout Doué eid omb.\nNag é vehen én nean, a pe vehen abarh guet er péhèd, n’em behé quet Doué inou ; me vehé maleurus enta èl er ré dannet péré e zou dispartiet doh Doué. Mæs nag é vehen-mé én ihuern hemb péhèd, guet græce Doué, ne vehen quet quer maleurus, rac m’em behé lod a vonheur er Sænt péré e huél Doué face-oh-face. Sant Augustin e laré enta guet ræson penaus é vehé gùel guet-hou bout én ihuern hemb péhèd, eit bout én nean guet ur péhèd hemb quin.\nA p’en dé enta er péhèd en dra contrellan d’em bonheur ha d’em salvedigueah, péguement é telian-mé en dougein.\n2° Er péhèd e zou hoah contrel de volanté en Eutru Doué. Doué e ven hur salvein, hag er péhèd e hra d’emb hum zannein. Doué en dès crouéet mab-dén eid é hloër, hag er péhèd el lam guet-hou. Doué e gârehé mæstronein én hur haloneu dré é garanté, dré é hræce, hag er péhèd e laca en diaul de vout er mæstr én-hai dré er garanté doh en treu ag er bed.\nOl er péh e hra Doué a zianvès e zou eit distrugein er péhèd : mar dégass é Vab ar en doar, é ma eit reparein er péhèd-é ; ma ra secourieu d’emb, é ma eit rein armage d’emb énep d’er péhèd-é ; mar groa sacremanteu, é ma eid hur goarantein pé eid hur purefiein ag er péhèd-é ; mar dégass bugulion, é ma eid hun instrugein hag hul lacat de zihoal doh er péhèd-é ; mar goarn courônen d’emb én nean, é vou eid hur bout douguet er victoër ar er péhèd-vou ; mar hur puniss, é vou eid hur bout-ean groeit-vou. Er péhèd e zistruge ol chongeu en Eutru Doué ; ean e zistruge, a guement ma hel, mériteu ha goaid hur Salvér ; ean e zou caus ne bourfitér quet ag er sacremanteu, ag er græceu, ag er predégueu, a gonzeu Doué, ag é bromesseu hag ag é venaceu. Petra ! un Doué e labour eit distrugein er péhèd ér bed abéh, ha mé ne glasquan meit el lacat de væstronein ém halon, hag é caloneu er réral dré me scandal. Hà chonget e mès erhat penaus é ma er péhèd contrel de visericord en Eutru Doué ar-n-an, hag en el laquei un dé de chervige d’é justice eit mêh ha castimant er péhour ?\n1° Me sellou, én amzér de zonnèt, er péhèd èl er brassan droug e zou ar en doar. 2° Me guemérou peb mitin er resolution d’éhuéhat a gouéhel é hanni durand en dé. 3° Drest peb-tra ér ré é péré é couéhan el liessan. Laqueit ém halon, ô men Doué ! ur haz bras doh er péhèd.\nAdtapet diwar « https://br.wikisource.org/w/index.php?title=Guirionéeu_ag_er_Religion/Chapistr_13&oldid=90903 »\nKemmoù diwezhañ degaset d'ar bajenn-mañ d'an 28 Eos 2016, da 12:21.


Buhez ar Sent/1912/Fransez Borgia - Wikimammenn\nBuhez ar Sent/1912/Fransez Borgia\n◄ Denez Fransez Borjia Tarakus ►\nDek vla a oa, pa gouezas e vamm gwall glanv. Fransez a ’n em denne alïes en e gambr, hag e pede kalonek, war e zaoulin, an daerou en e zaoulagad, ha goude en em skourjeze kalet. E beden, koulskoude, ne oe ket chilaouet ; dukez Gandi a varvas er bla 1520. Ar c’holl-ze a reas kalz a boan d’ezan ; mes ar fe a reas d’ezan plegan e volonte da hini an Otrou Doue. Derc’hel a reas moullet en e galon kenteliou e vamm vat ha kemer a reas ar mennoz start da zenti oute epad e vue.\nPrest goude e oe hanvet da c’houarner er C’hatalogn. Kerkent ha ma ’n em gavas en e blas, e lakas urz endro d’ezan ; an henchou bras ne oent mui sternet gant al laeron, rak Fransez e-unan a yee d’o argas, ha lakat a reas ar re wasan d’ar maro. Evesât a rê war al lez-varniou ha war ar skoliou ; nebeutoc’h a brosezou a oe en e amzer, hag ar yaouankiz a oe skolaet gwelloc’h eget diagent.\nE bried a varvas d’ar 27 a viz meurz 1546. Fransez en devoa neuze c’houec’h vla ha tregont. Dioustu en em lakas d’ober e studi, ha pemp bla goude, en miz eost 1551, e oe beleget hag ec’h eas en Kompagnunez Jezuz. Prezek a reas er Spagn hag er Portugal. Er bla 1558, e reas en Valladolid prezegen ganvou an impalaer Charlez V, an evoa heuihet e skouer hag a oa diskennet e-unan diwar an trôn, daou vla a oa, evit en em denn en manati Sant-Just.\nD’an 2 a viz gouere 1565, Fransez a oe hanvet da drede Jeneral Kompagnunez Jezuz. Kas a reas eun niver bras eus e relijiuzed da zougen sklerijen ar fe betek ar broiou pellan eus ar bed. Er bla 1570, e reas tro ar Frans, ar Spagn hag ar Portugal, gant ar c’hardinal Alexandrin, niz Pi V, evit kemenn d’ar gristenien mont da stourm ouz ar Vuzulmaned. Ar valeaden-ze a skuizas anezan kement ma kouezas klanv en Ferrar, hag e oe red dougen anezan ac’hane da Rom ; eno e varvas, en noz etre an 30 a viz gwengolo hag an de kentan a viz here 1572, o ren e eilvet bla ha tri-ugent. Laket war roll ar zent gant Klemant IX, er bla 1671, Fransez Borjia a oe laket e ouel an 10 a viz here gant Innosant XI, er bla 1683.\nEur pennadik goude ma vefomp sebeliet, petra c’hoarvezo ? Unanik bennak a deuio d’hon be ; eun de, ne deuio den ebet ken : ankouaet e vefomp. Tremenet a vezo heb-omp. brao bras. Ar c’hargou e oamp enne a vezo êt gant re-all, ha n’ey ket falloc’h an treo endro, tamm ebet. Ne vezo ezom ebet ac’hanomp ken, en nep lec’h.\nNe welomp aze nemet eun tu eus an dôlen. An tu-all a guzer, ha mat a rêr, rak re rukunus eo. An tu-all eo diabarz ar be. Eno, eun nebeut deiou goude hon maro, ne vezo ac’hanomp ken nemet eur bern eskern e-touez breinadurez ha prenved, prenved hag a ’n em zrailho o-unan p’o devo peurdebret hon c’horfou paour.\nSetu aze petra chomo eus an izili-ze a garomp betek re : eun dra ha n’eus hano ebet ken da rei d’ezan, en yez ebet, eun dra heugus. Vanitas vanitatum et omnia vanitas : Avel hag avel, n’eus nemet avel. Na pegen disklant omp eta o tennan lorc’h eus ar pez n’eo netra.\nEn em reomp izel, bihan, dister ; an Otrou Doue a zo e holl c’hourdrouzou evit an dud lorc’hus hag e holl bromeseou evit an dud izel.\nAdtapet diwar « https://br.wikisource.org/w/index.php?title=Buhez_ar_Sent/1912/Fransez_Borgia&oldid=38318 »\nKemmoù diwezhañ degaset d'ar bajenn-mañ d'an 7 Gou 2012, da 07:57.


Journal de Renaud Camus, jeudi 10 janvier 2013\ncréée le vendredi 11 janvier 2013, 0 h 49\nmodifiée le vendredi 3 mai 2013, 12 h 26Jeudi 10 janvier 2013, onze heures du soir. Le trésorier de l’In-nocence en est à ce moment de l’année où il réclame les cotisations. ~~~~~ ~~~ ~~~~~~~ ~~~~ ~~~~~~~~~ ~~~~~~ ~~~~~ ~~~’~~~ ~~~ ~~~~~~~~~~~~~. ~~~ ~~’~~~~~~~ ~~~~~~ ~~~ ce message électronique, ~~~~~ ~~’~~~ ~~~~~~~ ~~~ ~~~~~~ ~~~~ ~~’~~ ~~~~ ~~’~~~~~~~~~~ ~~~ ~~~ ~~~~~~~. ~~~ ~~~ ~~~~~~~ rien :\n« ~~~ ~~~ ~~~~~~~~ ~~~~ ~~~~~~~ ~~~~~~ ~~~~~~~~~~~: ~~~ ~~~~~~~~~~~~, ~~ mon très grand ~~~~~~~ ~~’~~~~~~, ~~~~~ ~~ ~~~~~~ ~~~~~~~~~~ ~~~ ~~~~~~~~~ ~~~~~~~ ~~~~~~ ~~’~~~~~~ ~~~~~~~~~ ~~~’~~~ ~~~~~~~~~ ~~~~~~~ ~~~~~~~ ~~~ ~~~~ ~~~ ~~~~~~~~~ ~~~~~ ~~~ ~~’~~~~~~~~~ ~~~~~~~~~~~~~~~ ~~~ 2012.\n« ~~~ ~~~~ profondément touché et ~~~~~~~~ ~~~~ ~~~ ~~~~~~~~~~~~ ~~~~ ~~~~~ ~~ ~~~:~~~ ~~~~~ ~~~~~~~~ ~~~~~~~~~ ~~~ ~~~ ~~~~~~~~ ~~’~~~~~~~~ ~~~ ~~~~~~~ ~~~~~, ~~~ ~~~~~~ ~~~ Journal, ~~~~~ ~~~~~~~~ ~~~~ ~~~~~~~~~~~ ~~~~~~~~ ~~~~ Demeures de l’esprit.\n« Je ~~~~ ~~~ ~~~~~~~~ ~~~~~~~~~ ~~~ ~~~~~~~ ~~ ~~’~~~~~~~ ~~~~~~~~~~~... ~~~ ~~~~~~~~ ~~~~ ~~~~~~~~~ ~~’~~ ~~~~~ ~~~ ~~~~~ ~~~~~~~~~~~~~~~ ~~~ ~~~ ~~~~~ intériorité.\n« Recevez, ~~~~~~~~~, ~~~~ ~~~~~~~~~~~~ respectueuses. »\nQue ~~~~~~~’~~~ ~~~ ~~~~~~~~ ~~~~ rester membre de ~~’~~~-~~~~~~~~, ~~~ ~~~~~~~~~~ ~~ ~~~ ~~~~~, ~~~~~~ ~~~~ ~~’~~~ ~~~~~~~ ~~ ~~~~~~ ~~~~~ ~~~~~~~ ~~~ ~~~~, ~~~ ~~~~~ ~~~~~ ~~~~~ ~~~ ~~~~~~~~~~~. ~~~~~ ~~~ ~~~~~~~~~, ~~ ~~~~~ cette lettre, que, ~~~ ~~’~~~~~~~ ~~~~~~~~~~~~ ~~~~ ~~~~~~, ~~’~~~~ ~~~~~~ ~~~’~~~ ~~’~~ ~~~~~ ~~’~~~~~ ~~~~~~~ ~~~ ~~~~~~~. ~~’~~~~~~~ ~~~ ~~~~~~~~ ~~~~~ ~~~ ~~~~~~~~~ ~~~~ ~~’~~~~~~ ~~~ ~~~~-~~~~~, ~~~ ~~’~~~ ~~~~~~, c’est le risque ~~~~~~ (~~~ ~~~~~~~~) ~~~’~~~ ~~~~~ impardonnable.\nUne ~~~~~~ ~~~~~~~~~~~~~~ ~~~ ~~~~ ~~~~~~~~~ “~~~~~”, ~~~~ ~~~~~~~~~ (~~~~~~~~~~ ~~~~~ ~~~~~~~ ~~~ ~~~~~ ~~~ ~~~~~ ~~~~ ~~~~~ ~~~~~~~~~~~ ~~~ ~~~ ~~~~~~~~~~ de Facebook…), c’est ~~~’~~~ ~~~~ ~~~~~~~~~~ ~~~~~~~~~~~ ~~~~ ~~~~~ ~~~~~ ~~~~-~~~~~~~, ~~~~~~ ~~~~~~~, ~~~~~ ~~~~~~ ~~~~~ ~~~~~~~~~~~~ ~~~ ~~~~~~~~~~~ ~~~ ~~~~~~~~. ~~~~~~ ~~~~~ ~~~ ~~~~~~~~~~~ ~~~ ~~~~~, ~~~~ ~~~~~~~~. ~~’~~~~ façon générale, et ~~~~~~~~ ~~~~ ~~~~~~~ ~~~~ ~~~~~~~~~ ~~’~~~~~~ ~~~~~, ~~~ ~~’~~~ ~~~~ ~~~ ~~~~~~~~ ~~~~~~~~~~ ~~~~~ ~~~~ ~~~~~~~~~~~, ~~~~ ~~~~~~~, ~~~~~ ~~~~~ ~~~~ ~~~~~~~~ ~~~~ ~~~ ~~~~~, ~~~ ~~~~~~, la répression, la ~~~~~~~~ ~~~ ~~~ ~~~~~~~~~~~. ~~~ ~~~ ~~~~~~~ ~~~~~ ~~~~~~ ~~~~ ~~~~~~ ~~~~ ~~~~~~~~~~ ~~~~ ~~~~~ ~~~~~~~~ ~~~ ~~~ ~~~~~~~~~~~ ~~~~~ ~~~ ~~~~~ ~~~~~ ~~~~~~~~ ~~ ~~~ ~~~~~~~~, à l’indépendance de ~~~ ~~~~~~~~ ~~~ ~~ ~~’~~~~~ ~~~ ~~~~~~. ~~~~ ~~~~~~~~~~~ ~~~ ~~~~~~~, ~~~~ ~~~~~ ~~~~~ ~~~~~~~~~ ~~~’~~~ ~~~ ~~~~~~~~~ ~~~~~~~, ~~~~~ ~~~~~~~~~~~ ~~~’~~~ ~~~~~ ~~~ ~~~~~~ ~~~~~ ~~~~~ accomplir certaines tâches ~~~ ~~~~ ~~~ ~~~~~~~ ~~~ ~~’~~~~~~~, ~~~ ~~~ ~~~~~~~, ~~~ ~~~~~~~ ~~~~~~~~ ~~~~~ ~~~~ ~~~~~~~~~~~~~ ~~’~~~~~~~~ ~~~ Télérama. ~~~ ~~~~~~~~ ~~~’~~~ ~~~~~~~~~~ ~~~ ~~’~~~ ~~~~ ~~~~ ~~~~~ mal tiré, face ~~ ~~~~ ~~~~~~~~~~~~ ~~~~ ~~~~~~ ~~~~~~~~~~~~ ~~~~ ~~~~ ~~~~~~~, ~~~ ~~~ ~~~~ ~~~~~~~~~~~~~~ ~~~~~~~ ~~~~~ périlleuses.\nChurchill, ~~~~~~ ~~~~ ~~~~~~ ~~~ ~~~~ ~~~~~~~~~~ — ~~~ ~~~ ~~~~~~~~~~~ ~~~~~~~~~~~~~~ britannique telle qu’elle ~~~~~~ ~~~~~~ ~~~~~~’~~~ ~~~~~~~~~, ~~~-~~~~ ~~~~~~ ~~~~, ~~~ ~~~ ~~~~~~~ ~~~~~~~~~ : ~~~~ ~~~~~~~~~~~ ~~~~~~~~~~~~~~ ~~~~~~~~~ ~~~~ ~~~ ~~~~~~~~ ~~~~ ~~~~~~~~~~~ ~~~ ~~~ ~~~~~~~~, ~~~ ~~’~~~~~~~~~ ~~~ ~~~~~~~~ de l’État et ~~~ ~~’~~~~~~~~~~. ~~~ ~~~~ ~~~~~ ~~~~ ~~~~~~~~~~, ~~~~~ ~~~~~~~~~~ ~~~ ~~~~~~~~~~~~~~, ~~~~~~ ~~~~~~~~~ ~~~~ ~~~ ~~~~~~~ ~~~~ ~~~ ~~~~~ ~~~~~~ ~~~~~ ~~~~~~~~~~~~~ ~~~ ~~~~~~~~~~ ~~~~~~~~~ ~~~~ ~~’~~~~~~~~ quel autre peuple ~~~ ~~~~~~ ~~~ ~~’~~~~~~~~~ — ~~~~~ ~~~ ~~~~~~~ loin.\nLe ~~~~~~~~~~~~~ ~~ ~~~~~~~~ ~~~ ~~~~~~~ ~~~~~~~ ~~~ ~~~~~~~ ~~~ ~~ ~~~~~~~~ ~~~~~ ~~~ ~~~~~~~~ ~~~ ~~~~ ~~~~~~-~~~~~ ~~~~~~~~~ Jean Gourdiat avec ~~~ ~~~~~~-~~~~~ ~~~~~~~~ ~~~~~~~~. ~~~~~~~~ ~~~~~~~ ~~~~~~~ ~~~ ~~~ ~~~~~~~, ~~~ ~~~~~~ ~~~~~~~~, “~~~~~~”, ~~ ~~~~~~~~~ ~~’~~~ ~~~~~~~~~ ~~~ ~~~~~~~ ~~~~~~ ~~~ ~~~~~ ~~~~~~~~, ~~~~~~~~~ ~~~~~~~~~~~~~~. ~~~~ parents se sont ~~~~~~~, ~~~~~~ ~~~~~, ~~~ ~~~~~~~~~ ~~~~~. ~~~ ~~~~~~~~~ ~~~~ ~~’~~~~~~~~~~~ ~~~~~~ ~~~~ ~~~~ ~~~~~~ ~~~~~, ~~~~~, ~~~~ ~~~ ~~~ ~~~~~~~~~~ ~~~~~. ~~’~~~~~~~~-~~~ ~~’~~~~ ~~~~~~ ~~~ “~~~~~~~~~~~~~~~”, ~~~~~~ celle de mes ~~~~~~~~ ~~~~~~~~ ~~~ ~~~~~~~~ ~~~~~ (~~~~ ~~~~~~ ~~~~~~~~ ~~~~~~~ ~~~~~~~ ~~~ ~~~~~~~~ ~~~ ~~~ ~~~~~ ~~~~~~) ? ~~~~~ ~~~ ~~~~~~~~~~~~~~~ ~~~~~~ ~~ ~~’~~~~~~ ~~~~ ~~~~~ ~~~~ ~~~~~~~~ ~~’~~~~-~~~~~~ mes grands-parents. Le ~~~~~~~~~~~~~ ~~’~~~~-~~~ ~~~~~~~ ? ~~~ ~~~~~~ ~~’~~~ ~~~~~~ ~~~~ ~~~ ~~~~~ ~~~~~~~~ ; ~~~, ~~~~~-~~~~~ ~~~ ~~~~ ~~~~~~ ~~~’~~~ ~~~ ~~~~~~~~ ~~~~~~~~~, ~~’~~~~~~ ~~~~~, ~~~~ ~~~~~~~~~~~~ ~~~~~~~~~~~~ ~~~~ ~~~~~~~~~, elle juge que ~~~~~~~~~ ~~~~~~~ ~~’~~~~~~~ ~~~~ ~~ ~~~~~~~~ ~~~~~ ~~~~~~~ ~~~~~~~~~ ~~~~ ~~~~~~~ ~~~~~~~~~~~~~~~ ~~~’~~~ ~~~~~~~~.\nvoir l’entrée du jeudi 10 janvier 2013 et son image dans Le Jour ni l’Heure


Rannet e vez e teir lodenn peurliesañ rak evitañ da vezañ dindan anv un den hepken, Yeshaia, n'eo ket un oberenn unpezh. Sklaer eo ez eus anv el levr eus prantadoù disheñvel-kaer, eus skrivagnerien disheñvel mat o stumm ; ha kement-se en un doare ken mesket ma ranker soñjal n'eo ket bet dastumet an holl bezhioù-se gant an hevelep hini, na kenstrollet gant un den e-unan. Gwall gemmesk avat a seblant bezañ e lodennoù zo.\nAn eil lodenn a zo anezhi ar pennadoù 40-55. Anvet e vez Levr Frealzidigezh Israel diouzh komzoù kentañ ar pennad 40. Lavaret e vez ivez an Eil Yeshaia. Met touellus eo kement-mañ rak meur a oberour a gaver amañ adarre. Netra urzhiet sklaer. An dastumad a seblant dre vras bezañ eus amzer an harlu war e fin. " Tost emañ an distro. Un ermaeziadeg nevez e vo, ken burzhudus hag an hini gentañ. Bremañ emañ koulz ar frealzidigezh, ar pardon a-berzh Doue, ur gevredelezh nevez gantañ(...]. Kemennadur a levenez displeget en ur stumm aes ha splann. [...], Ret eo diforc'hañ diouzh ar re all ar pevar diougan a reer anezho Barzhonegoù ar Servijer (42, 1-7 ; 49, 1-9b ; 50, 4-9a ; 52, 13 ; 53, 12). Heñvel maz int kenetrezo ez int disheñvel-mat diouzh ar peurrest eus lodenn-se Izaia. Amañ ez eus ano eus ur servijere da Yahve, karget eus ur gefidi speredel e-keñver Israël hag ar broadoù, a vo enebet outañ, hag a yelo betek reiñ e vuhez evit silvidigezh an dud : met Yahve e-unan eo a n hini a rento glor dezhañ. " Gwelet eo bet gant ar gristenien ar servijer-se evel ur rakskeudenn eus ar C'hrist.\nAdtapet diwar « https://br.wikipedia.org/w/index.php?title=Levr_Izaia&oldid=1978293 »


Loch nEathach - Wikipedia\nLoch nEathach (iwerzhoneg)\nLough Neagh (saozneg)\nBro : Hanternoz Iwerzhon\nRannvroioù : Kornôg Europa\nGorread : 392 km²\nDonder brasañ : 25 m\nHed ar ribloù : ?\nAdstêr(ioù): An Bhanna\nDiazad doureier : 4 550 km²\nwar ribl al lenn :\nKartenn saoznek eus Loch nEathach\nLoch nEathach (distagadur iwerzhonek: [ɫ̪ɔx ˈn̠ʲahax]; Lough Neagh e saozneg, distaget [ˌlɒx ˈneɪ]) zo ul lenn eus Hanternoz Iwerzhon, al lenn vrasañ en Iwerzhon hag unan eus 40 lenn vrasañ Europa (an trede lenn vrasañ eus Kornôg Europa goude Lenn Geneva ha Lenn Konstanz), gant ur gorread a 392 km². Emañ Loch nEathach war-hed un tregont kilometr bennak er mervent da Béal Feirste (Belfast).\nEn-dro d’al lenn e kaver pemp eus c’hwec’h kontelezh Hanternoz Iwerzhon : Aontroim, Ard Mhacha, An Dún, Doire ha Tír Eoghain.\nHervez ar vojenn e oa bet savet al lenn gant ar ramz Fionn mac Cumhaill. Pa oa o’n em gannañ a-enep ur ramz skosat e tiframmas ur voudenn diouzh an douar da stlepel outañ. C’hwitañ a reas war e enebour avat ha kouezhañ a reas ar voudenn e-kreiz Mor Iwerzhon. Evel-se e vo krouet ul lenn, Loch nEathach, hag un enezenn, Manav.\nLough Neagh Boating Heritage Association\nAdtapet diwar « https://br.wikipedia.org/w/index.php?title=Loch_nEathach&oldid=1851808 »